شه‌وی كه‌وتن..درامایه‌كی عه‌ره‌بی تاوانه‌كانی داعش له مووسڵ ده‌خاته ڕوو\n:: PM:09:16:16/09/2021 \nتیمێكی هاوبه‌شی سینه‌ماكار و فیلمسازانی عه‌ره‌ب خه‌ریكی به‌رهه‌مهێنانی زنجیره درامایه‌كن به ناوی "شه‌وی كه‌وتن" كه له هه‌ولێری پایته‌ختی هه‌رێمی كوردستان دیمه‌نه‌كانی تۆمار ده‌كرێن و كۆمپانیای "بلا حدود" بۆ به‌رهه‌مهێنانی هونه‌ری و سینه‌مایی به‌رهه‌مهێنه‌رییه‌تی، چاوه‌ڕوان ده‌كرێت له دوای ته‌واوبوونی كاره‌كانی له داهاتوویه‌كی نزیك په‌خش بكرێت.\nدراماكه باس له سێ چیرۆك ده‌كات كه له دوای كه‌وتنی مووسڵ و هاتنی داعش بۆ عێراق له‌سه‌ر ده‌ستی ئه‌و تیرۆریستانه ڕوویداوه، سیناریۆكه‌ی له‌لایه‌ن سیناریستی میسڕی مه‌جدی سابر نووسراوه و ناجی ته‌عمی ده‌رهێنه‌ری سووری ده‌رهێنه‌ریه‌تی، هاوكات ژماره‌یه‌كی به‌رچاو له ئه‌كته‌ره دیاره‌كانی وڵاتانی عه‌ره‌بی به‌شداریان له زنجیره دراماكه كردووه، هه‌ره‌یك له باسم یاخور، میلاد یوسف كه‌ندا حه‌نا، محه‌مه‌د قه‌نووع، تارق قه‌هوه‌چی له سووریا، سه‌با موباره‌ك له ئوردن، تارق لوتفی، ئه‌حمه‌د سه‌یام، نورهان عه‌بدولڕه‌حمان له میسڕ، زولفه‌قار خزر، حه‌سه‌ن هادی، به‌هاء خیون، سه‌مه‌ر محه‌مه‌د، رهام ئه‌لبه‌یاتی، كادی ئه‌لقه‌یسی، رۆكیان ئه‌لوادی، محه‌مه‌د یوزباكی، ساره ئۆس له عێراق.\nئه‌و ڕووداوانه‌ی له زنجیره دراماكه بوونیان هه‌یه، به واقیعی له ساڵانی نێوان 2014 تا 2017 له مووسڵ ڕوویان داوه، واته له‌و ماوه‌یه‌ی كه مووسڵ له ژێر ده‌ستی داگیركاری تیرۆریستانی داعش بوو، مه‌رگه‌سات و كاره‌ساته‌كان ده‌خاته ڕوو، كه خه‌ڵكی مووسڵ له‌و ماوه‌یه تێیدا ژیاون، دواتریش چۆنیه‌تی ڕزگاركردنی مووسڵ له ده‌ست ئه‌و گرووپه تیرۆریستییه له‌سه‌ر ده‌ستی پێشمه‌رگه و هێزه‌كانی عێراق ده‌خاته به‌رباس.\nدیارترین ئه‌كته‌ره‌كانی عێراق و سووریا و میسڕ و ئوردن له دراماكه به‌شدارن\nمه‌جدی سابر سیناریستی دراماكه ده‌ڵێ، له ڕێی ئه‌و درامایه یاری و پیلانه‌كانی تیرۆر و توندڕۆكان به وردی ده‌خه‌ینه ڕوو و به جه‌ماوه‌ری عه‌ره‌بی ده‌ناسێنین، به‌شی زۆری دراماكه له هه‌ولێر وێنه‌ی ده‌گیرێت و هه‌ندێك له دیمه‌نه‌كانیش له سووریا و میسڕ و چه‌ند وڵاتێكی تر ده‌بن.\nمیلاد یوسف كه وه‌ك ئه‌كته‌ر له دراماكه به‌شداری كردووه و ڕۆڵی سه‌میر ده‌گێڕێت، كه گه‌نجێكی خه‌ڵكی مووسڵه و به‌ر له هاتنی داعش و گرتنی شاره‌كه كه‌سایه‌تییه‌كی ئاسایی بووه، به‌ڵام به‌هۆی ئه‌و كاره‌ساتانه‌وه تووشی جۆره كێشه‌ی ده‌روونی و كۆمه‌ڵایه‌تی و خێزانی ده‌بێته‌وه.\nزیاتر گوتی، سه‌میر ژیانی لێ سه‌راوژێر ده‌بێ و ڕاست و هه‌ڵه له یه‌كتر جیا ناكاته‌وه، بۆیه دواجار ده‌چێته ڕیزه‌كانی ئه‌و گرووپه، به‌هۆی باوه‌ڕبوونی به ئاین و پابه‌ندبوون به بنه‌ماكانی ئاینه‌كه‌ی، به‌ڵام دوای چوونه ناو گرووپه‌كه و قووڵبوونه‌وه له كاره‌كانی، به ته‌واوی ئه‌وه‌ی بۆ ڕوون ده‌بێته‌وه، كه زۆرترین درۆی له‌گه‌ڵ كراوه و هه‌ڵخه‌ڵه‌تێنراوه، بۆیه بڕیار ده‌دات ڕیزه‌كانی ئه‌وان جێ بهێڵت و یارمه‌تی هێزه‌كانی عێراق بدات، تا شاره‌كه‌یان ڕزگار بكه‌نه‌وه.\nیوسف به زاراوه‌ی عه‌ره‌بی عێراقی له‌و زنجیره‌یه قسه ده‌كات، وه‌كخۆی ده‌ڵێ، له سه‌ره‌تا به‌لایه‌وه قورس بوو و له‌و بڕوایه‌دابوو ناتوانێ به ته‌واوی ئه‌دای ڕۆڵه‌كه‌ی بكات، به‌ڵام دوای چه‌ندان دانیشتن و گفتوگۆكردن له‌گه‌ڵ ئه‌كته‌رانی عێراق و به‌كاربردنی زاراوه‌ی عه‌ره‌بی عێراق، توانیم به‌سه‌ریدا زاڵ بم.\nوه‌ك یوسف باسی لێوه ده‌كات، له دراماكه زۆربه‌ی كاره‌كان و ئه‌كته‌كانی له‌گه‌ڵ خانمه ئه‌كته‌ری عێراقی كادی ئه‌لقه‌یسییه، كه ڕۆڵی خوشكی سه‌میر ده‌گێڕێت له دراماكه و به‌هۆی ئه‌و كاره‌ساته‌ی كه ڕووی له مووسڵ كرد، خوێندنی زانكۆی له ده‌ست ده‌چێ و تووشی كێشه‌ی گه‌وره ده‌بێته‌وه.\nزۆربه‌ی دیمه‌نه‌كانی له هه‌ولێر ده‌گیرێ و باس له كاره‌ساتی كه‌وتنی مووسڵ و مه‌ینه‌تی خه‌ڵكی پارێزگه‌كه ده‌كات\nله‌لایه‌كی تره‌وه كادی ئه‌لقه‌یسی خاتوونه ئه‌كته‌ری عێراقی وێنه‌یه‌كی ساتی تۆماركردنی دراماكه‌ی بڵاوكردووه‌ته‌وه و ئاماژه‌ی داوه، كۆمپانیای بلا حدود زنجیره دراماه‌ی شه‌وی كه‌وتن به‌رهه‌م ده‌هێنێت، كه به‌رهه‌مێكی درامی عێراق - عه‌ره‌بی مه‌زنه، له‌و درامایه‌یش له‌گه‌ڵ ئه‌ستێره‌ی سووری میلاد یوسف ڕۆڵێكی جیاواز ده‌گێڕم، چاوه‌ڕوانمان بن.\nتورین قاسم ئه‌كته‌ری سووریش ئاماژه‌ی داوه، كه له‌و زنجیره درامایه ڕۆڵی كچێكی ئێزیدی ڕفێنراو ده‌گێڕم، كه له‌لایه‌ن تیرۆریستانه‌وه ڕفێنراوه و سته‌می زۆری لێ ده‌كرێ، كه ئه‌مه‌یش به واقیعی به‌سه‌ر ئێزدییه‌كان له 2014 هات.\nتارق لوتفی ئه‌كته‌ری ناوداری میسڕی دووپاتی كردووه‌ته‌وه، كه ته‌واوی دیمه‌نه‌كانی دراماكه تا 20ی ئه‌م مانگه تۆمار ده‌كرێن، كه به‌شی ڕه‌های دیمه‌نه‌كانیش له شاری هه‌ولێره.


ماڵپەری فیردەوس | حوکمی دار چاندن لە گۆڕستان ئەگەر سوودی هەبێت؟\nسەردێری پرسیار:حوکمی دار چاندن لە گۆڕستان ئەگەر سوودی هەبێت؟\nبەرواری دانان :2021-07-23 کۆدی پرسیار:2432\nپرسیار: حوکمی دار چاندن لە گۆڕستان بۆ ئەوەی خەڵک لە کاتی گەرما تووشی بارگرانی نەبێت و بچێتە ژێر سێبەری دارەکان؟\nوەڵام: هەندێک زانا دەڵێن دار چاندن لە گۆڕستان دروست نییە، بەڵگە:\nـ پێغەمبەر صلی اللە علیە وسلم ئەمەی نەکردووە و ھاوەڵانیش ئەمەیان نەکردووە.\nـ گۆڕستان جێگای ڕازاندنەوە و خۆشی نییە، بەڵکو جێگای ئەوەیە بیر لە ئاخیرەت بکەیتەوە و نابێت وەک مالی دونیا بێت.\nـ خۆچوواندنە بە ئەھلی کتاب کە گۆرستانەکانی خۆیان کردۆتە باخچە.\nکەس ھەیە دار دەچێنێت تا سێبەر دروست بێت و سوود بەخەڵک بگەیەنێت، دەڵێین ئەگەر خێر بوایا و شتێکی باش بوایا پێشینەکان دەیانکرد.\nابن باز ڕەحمەتی خوای لێ بێت دەفەرمووێت: (دروست نییە دار لەسەر گۆڕ بچێنرێت، و نابێت کشتوکاڵ بچێنیت یان گەنم یان شتی تر، چونکە پێغەمبەر صلی اللە علیە سولم ئەمەی نەکردووە لە ناو گۆڕستان، و خەلیفەکانیش ئەمەیان نەکردووە خوا لێیان ڕازی بێت). مجموع فتاوى الشيخ ابن باز (٤٠٧/٥).\nسەبارەت بە فەرموودەی ابن عباس أن النبي صلى الله عليه وسلم أنه مر بقبرين فقال: (إِنَّهُمَا لَيُعَذَّبَانِ وَمَا يُعَذَّبَانِ مِنْ كَبِيرٍ ثُمَّ قَالَ: بَلَى أَمَّا أَحَدُهُمَا فَكَانَ يَسْعَى بِالنَّمِيمَةِ وَأَمَّا أَحَدُهُمَا فَكَانَ لا يَسْتَتِرُ مِنْ بَوْلِهِ قَالَ: ثُمَّ أَخَذَ عُودًا رَطْبًا فَكَسَرَهُ بِاثْنَتَيْنِ ثُمَّ غَرَزَ كُلَّ وَاحِدٍ مِنْهُمَا عَلَى قَبْرٍ ثُمَّ قَالَ: لَعَلَّهُ يُخَفَّفُ عَنْهُمَا مَا لَمْ يَيْبَسَا). رواه البخاري (١٣٧٨)، ومسلم (٢٩٢).\nئەمە بەڵگەیە دار سزا سوک دەکات، بۆچی پێغەمبەر صلی اللە علیە وسلم ئەم دوو دارەی لەسەر گۆڕ دانا ھەتا سزایان لەسەر سوک بکات، مناسەبەی چییە؟\n١ـ ھەندێک دەڵێن چونکە ئەم دوو دارە تەسبیحات دەکەن تا وشک نەبوونەتەوە، تەسبیحات سزا لەسەر مردوو سوک دەکات، کەواتە ئەگەر وابێت لەسەر ئەمە دروستە مرۆڤ تەسبیحات بکات لەلای گۆڕ بۆ ئەوەی سزا سوک بێت.\n٢ـ ھەندێک زانای تر دەڵێن: ئەم عیلەتە لاوازە بڵێی تەسبیحات دەکات ھەتا وشک نەبۆتەوە، چونکە دار چ تەڕ بێت یان وشک تەسبیحاتی خوای گەورە دەکات، خوای گەورە دەفەرمووێت: (تسبح له السموات السبع والأرض ومن فيهن وإن من شيء إلا يسبح بحمده ولكن لا تفقهون تسبيحهم) [ الإسراء: ٤٤ ].\nعیلەت: پێغەمبەر صلی اللە علیە وسلم ئومێدی ئەوەی ھەبوو خوای گەورە سزای لەسەریان سوک بکات تا ئەو دارانە تەڕن، واتە ماوەکە درێژ نەبوو وەک ئاگادار کردنەوە لە کردەوەی ئەم دوو کەسانە، چونکە کردەوەیان لە تاوانە گەورەکانە، ھەروەک ڕیوایەت ھاتووە دەفەرمووێت: (بلى إنه كبير).\nئەمە نزیکترە لە ڕاستی بۆ مانای فەرموودەکە، شەفاعەتی کردووە بۆیان بۆ ماوەیەکی کاتی وەک خۆپاراستن لەم کردەوەیە نەک لەبەر بەخیلی پێغەمبەر بێت درود و سەلامی خوای لێ بێی کە بە بەردەوامی بۆی نەکرد ، و نابێت وەسفی بکەیت بە بەخیل.\nھەندێک زانا ئەم فەرموودەیە دەکەنە بەڵگە سونەتە دارێکی تەڕ یان دارێک یان شتی تری وەک ئەمانە لەسەر گۆڕ دابنرێت بۆ ئەوەی سزا لەسەری سووک بێت، بەڵام ئەم تێگەیشتنە دوورە و دروست نییە، چونکە:\nـ ئێمە نازانین و بۆمان بەدیار نەکەوتووە ئەم پیاوە سزا دەدرێت یان نە، پێچەوانەی پێغەمبەر صلی اللە علیە وسلم خوای گەورە ئاگاداری کردەوە بە وەحی کە خاوەنی ئەم دوو گۆڕە سزا دەدرێن.\nـ ئەگەر ئێمە ئەم کردەوەیە بکەین ئەوە گومانی خراپمان بە مردوو بردووە، چونکە ئێمە گومانی خراپی پێ دەبەین بەوەی سزا دەدرێت لەوانەیە لەخۆشی دا بێت ، لەوانەیە ئەم مردووە لەوانە بێت خوای گەورە لێی خۆش بوو بێت پێش مردن.\nـ ئەم تێگەیشتنە پێچەوانەی تێگەیشتن و کردەوەی پێشینەکانە، ئەوان ئەمەیان نەکردووە.\nـ خوای گەورە دەرگایەکی بۆ ئێمە کردۆتەوە باشتر لەمە، پێغەمبەر صلی اللە علیە وسلم دوای ناشتنی مردوو بەرامبەر گۆڕ وەستا و فەرمووی: (استغفروا لأخيكم واسألوا له التثبيت فإنه الآن يسأل).


WED, 20 MAR 2019 19:12 | KDP.info\nهه‌ڵه‌بجه-KDP.info- له پارێزگای هه‌ڵه‌بجه وه‌ك ته‌واوی شاره‌كانی تری كوردستان هاووڵاتییان به‌گه‌رمییه‌وه پێشوازییان له جه‌ژنی نه‌ورۆز كرد و به‌شداری له ڕێوڕەسمی كردنه‌وه‌ی ئاگر و ئاهەنگه‌كان ده‌كه‌ن.\nشاد ڕزگار، به‌رپرسی ئه‌نجومه‌نی ئافره‌تانی هه‌ڵه‌بجه، به ماڵپه‌ڕی فه‌رمیی پارتی دیموكراتی كوردستانی ڕاگه‌یاند: "بۆ جه‌ژنی نه‌ورۆزی ئه‌مساڵ ئافره‌تان و لاوان و قوتابییان ڕێوڕەسمێکی تایبەت بە جه‌ژنی نه‌ورۆزمان ڕێک خست و ئاگری نه‌ورۆز ده‌كه‌ینه‌وه".\nڕزگار گوتی: "بە ڕێکخستنی ڕیوڕەسمێک له دامێنی عه‌بابه‌یلێوە سه‌ر ده‌كه‌وین بۆ سه‌ر به‌رزاییه‌كانی شاخی شنروێ، هه‌ركه‌سە و مه‌شخه‌ڵێكی ئاگری به‌ده‌سته‌وه دەبێ، له‌گه‌ڵ گەیشتنی ته‌واوی مه‌شخه‌ڵ به‌ده‌سته‌كان ئاگرێكی گه‌وره ده‌كه‌ینه‌وه و، ڕێوڕەسمی پیرۆزكردنی جه‌ژنی نه‌ته‌وه‌ییی نه‌ورۆز ده‌ست پێ ده‌كات".\nعومه‌ر فارس، به‌رپرسی ناوه‌ندی باڵای یه‌كێتی لاوانی دیموكراتی كوردستان له پارێزگای هه‌ڵه‌بجه گوتی: "ئێمه خۆشحاڵین کە ده‌توانین ڕێوڕەسمێکی شایسته بۆ جه‌ژنی نه‌ته‌وه‌ییی كورد ڕێك بخه‌ین و هاووڵاتییان هه‌ڵه‌بجه لە ڕێوڕەسمەکەدا به‌شداری ده‌كه‌ن".\nفارس گوتیشی: "ئێمه یه‌كه‌م ساڵه بە شێوەیەکی جیاواز ئاگری نه‌ورۆز له هه‌ڵه‌بجه ده‌كه‌ینه‌وه و، له به‌رنامه‌شماندا هه‌یه ساڵانی ئاینده ئاماده‌كاریی زیاتر بۆ یادی جه‌ژنی نه‌ورۆز بكه‌ین و ڕێوڕەسمی شایسته‌تری بۆ ڕێك ده‌خه‌ین".\nله لایه‌ن به‌ڕێوه‌به‌رایه‌تیی ڕۆشنبیری و هونه‌ری هه‌ڵه‌بجەوە ڕێوڕەسمێکی كردنه‌وه‌ی ئاگری نه‌ورۆزی ڕێك خرا كه هاووڵاتیانێكی زۆر له‌وێش ئاماده بوون و به گوتنه‌وه‌ی گۆرانیی جه‌ژنی نه‌ورۆز، جه‌ژنی نەتەوایەتیی كوردیان پیرۆز كرد.\nئه‌حمه‌د هاروونی، به‌شداربووی جه‌ژنی نه‌ورۆز له هه‌ڵه‌بجه گوتی: "ئێمه خۆشحاڵین كه یادی جه‌ژنی نه‌ته‌وه‌ییی كورد پیرۆز ده‌كه‌ین و هیواخوازین وڵاتمان به‌ره‌و ئاوه‌دانی و سه‌رفرازی هه‌نگاو بنێت. نه‌ورۆز جه‌ژنێكی تایبه‌ته لای نه‌ته‌وه‌كه‌مان و پێویسته گرنگیی تایبه‌تی پێ بده‌ین".\nساڵانی ڕابردوو به‌هۆی هه‌لومه‌رجی تایبه‌تی ناوچه‌كەوە نه‌توانراوه له هه‌ڵه‌بجه یادی نه‌ورۆز بكرێته‌وه، به‌ڵام چه‌ند ساڵێكه جه‌ژنی نه‌ورۆز له پارێزگای هه‌ڵه‌بجه وه‌ك شاره‌كانی تری كوردستان پیرۆز ده‌كرێت، هاووڵاتییانیش به‌فراوانی به‌شداری له كردنه‌وه‌ی ئاگری نه‌ورۆزدا ده‌كه‌ن.\nشۆخان جه‌مال، كە به جلوبه‌رگی كوردییەوە به‌شداریی جه‌ژنی نه‌ته‌وه‌ییی كوردی كردبوو، گوتی: "هیوای ساڵێكی خۆش و ئاسووده بۆ گشت هاووڵاتییانی كوردستان ده‌خوازم، جه‌ژنی نه‌ته‌وەییی نه‌ورۆز پیرۆز ده‌كه‌م، ئێستا زۆر خۆشحاڵم له ئاهەنگی نه‌ورۆزدا له هه‌ڵه‌بجه بەشدارم، نه‌ورۆز مانای سه‌ركه‌وتنی كورده به‌سه‌ر زاڵمدا و لابردنی پاشه‌كه‌وتی مووچه و كۆتاییهاتنی قه‌یرانی دارایی ده‌بینین، ئه‌مڕۆ كه جه‌ژنی نه‌ورۆز پیرۆز ده‌كه‌ین هاووڵاتییان زیاتر له ساڵانی ڕابردوو به‌شداریی ڕێوڕەسمەکان و ئاهەنگه‌كان ده‌كه‌ن".


د. عبدالحكيم بشار به‌رسڤا رێژیما ئه‌سه‌د دده | ARK News\nد. عبدالحكيم بشار به‌رسڤا رێژیما ئه‌سه‌د دده\nپشتی راگهاندنا رێژیما سووریێ ژ 615 ناڤ و 105 كه‌یانان كو پشتگریا ته‌رۆرێ دكن و د كارێ سه‌خته‌كرنا په‌ره‌یان ده كاردكن و دناڤ وان ناڤێ  به‌رێز مسرور بارزانی راۆێژكارێ ئه‌نجومه‌نا ئاسایشا هه‌رێما كوردستانێ وبه‌ربژێرێ پارتیا دیمقراتی كوردستانێ په‌ده‌كێ ژ بۆ سه‌رۆكاتییا حكومه‌تا هه‌رێما كوردستانێ هه‌یه ، دكتۆر عبدالحكیم به‌شار ئه‌ندامێ پۆلیتبیرۆیا پارتیا ده‌مقراتا كوردستان سووریا د ریا گۆتاره‌كێ ده به‌رسڤا رێژیما ئه‌سه‌د دا ول ژێر ناڤنیشانا "كی ته‌رۆرێ ب په‌ره دكه و كی ل سه‌ر سه‌خته‌كرنا په‌ریان ده كاركه" به‌لاڤ كریه وبه‌ره‌وه‌ردی ناڤبه‌را به‌شار ئه‌سه‌د و به‌رێز م‌سرور بارزانی ده كریه .\nد گۆتار ئیرۆ 30/12/2018 يا دكتۆر عبدالحكیم بشار ده هاتیه ده‌سته‌یا دژی سه‌خته‌كرنا په‌ره‌یان و ب په‌ره‌پێدانا ته‌رۆرێ ل سووریێ لیسته‌یه‌ك ناڤخویی راگهاند تێده 615 كه‌س و 105 كه‌یان د ناڤ وان ره‌گه‌زنامه‌یێن عه‌ربی و بیانی جودا هه‌نه هه‌روه‌ها دناڤ وێ لیسته‌یێ ده ناڤێ م‌سرور بارزانی به‌ربژێرێ پارتی دیمقراتی كوردستانێ ژبۆ سه‌رۆكاتییا حكومه‌تا هه‌رێما كوردستانێ هه‌یه به‌لاڤكریه .\nناڤبووری به‌حسا بنپێكرن وكریارێن رێژیما ئه‌سه‌د  وبه‌ره‌وه‌ردیێ ناڤبه‌را سه‌رۆكێ رێژیمێ و به‌رێز م‌سرور بارزانی دكه ودبێژه .\n1- به‌شار ئه‌سه‌د 62 كه‌سایه‌تیێن ئیسلامی توندروا وته‌رۆری ژ زیندانا سیدنایا ب لیبوورینه‌كه سه‌رۆكاتی سه‌ربست به‌ردان و ئه‌و كه‌سایه‌تی د دامزراندنا رێخستنا داعشا ته‌رۆریست به‌شدار كرن .\n2- ده‌ردۆرا 3 ملیۆن ژ ئاڤاهیێن نه‌شته‌جیبوونێ ل سووریێ رووخاندن .\n3- پرانییا ژێر خانه‌یا سووریێ رووخاند.\n4- زێده‌تر ژ نێڤی خه‌لكێ سووریێ ژ ده‌ڤه‌رێن وان ده‌رخستن وبوونه ده‌ربده‌ر وبه‌نابه‌ر.\n5- د ده‌ما ده‌سهه‌لاتداریا به‌شار ده ته‌ڤلیهه‌ڤی بوو نیشانا سه‌ره‌كه ژ سووریێ ره وبوو یه‌ك ژ وه‌لاتێن نه ئارام ونه‌رحه‌تی د ئاستا جیهانێ كو سووریا بوو وه‌لاته‌كی نه ئارام .\n6- بازرگانی ب داعشێ ره د رییا ناڤبێكارییان یان ب شێوه‌یه‌كی زندی كر .\nدكتۆر عبدالحكیم به‌شار به‌حسا به‌شداركرنا به‌رێز م‌سرور بارزانی د چارچۆڤه‌یا ده‌ما وی ده دكه ودبێژه :\nل هه‌مبه‌ر ده به‌رێز مه‌سروور بارزانی راۆێژكارێ ئه‌نجومه‌نا ئاسایشا هه‌رێما كوردستانێ وبه‌ربژێرێ پارتیا دیمقراتی كوردستانێ په‌ده‌كێ ژ بۆ سه‌رۆكاتییا حكومه‌تا كوردستانێ وه‌ها كار كر :\n1مل بمل كێله‌ك سه‌رۆك م‌سعود بارزانی سه‌رپره‌شتیا ئۆپه‌راسیۆنێن له‌شكه‌ری ل دژی داعشا ته‌رۆر وگرووپێن دن كر .\n2كار ب سه‌رۆك مسعود بارزانی و به‌رێز نێچیرڤان بارزانی د ئاڤاكرنا كوردستانێ به‌شدار كر كو ده‌ردۆرا 4500 گوند رووخاندی هه‌بوو وئه‌و گوند هاتن ئاڤاكرن هه‌روه‌ها باژارۆكێن بچووك ڤه‌گوهه‌ستن ژبۆ بۆ باژارن شارستانی وپێشكه‌تی ول هه‌موو باژارێن كوردستانێ پێشكه‌تنا ئاڤاده‌نێ لێ چێبوویه .\n3كار وبه‌شداری د پێشكه‌تنا ژێرخانه‌ییا كوردستانێ كر .\n4- كار ژبۆ ڤه‌حواندنا بێتر 250 هه‌زار ژ كوردێن كو ب ده‌ستێ رێژیما ئه‌سه‌د و شه‌بیحه‌یێن وێ هاتبوون كۆچبه‌ركرن كر هه‌روه‌ها ملیۆنه‌ك ژ وه‌لاتیێن عێراقی كو ب ده‌ستێ ئالێگرێن رێژیمێ هاتبوون ده‌ربده‌رك‌رن ڤه‌حوه‌ند و ژ وان ره ئاشتی و خوران و ده‌رمان وكار دابین كر .\n5- هشت كو هه‌رێما كوردستانێ جهه‌ك ژ ئاشتی و ئارامیێ به كو نها یه‌ك ژ ئارامترین وه‌لات تێ ده‌ستنیشانكرن نه ب ته‌نێ ل سه‌ر ئاستا عێراقێ لێ به‌لێ ل سه‌ر ئاستا جیهانێ ته‌ڤده تێ ناسكرن .\n6- رێخستنێن ته‌رۆری ژ وان داعش ته‌رۆریست قه‌ده‌غه‌كر كو جهكی خوه د كوردستانێ ببینن یان ژێده‌ركه ئابووری وراگهاندنی ل وان ده‌ران دابین بكن.\nد داوییا گوتارا خوه ده دكتۆر عبدالحكیم به‌شار ئه‌ندامێ پۆلیتبیرۆیا په‌ده‌كسێ بال كشاند سه‌ر وێ یه‌كێ وگۆت : ئه‌و به‌ره‌وه‌ردی دهێله كو مرۆڤ ببێژه پێویسته به‌رێز م‌سرور بارزانی  خه‌لاتا نۆبل ژ بۆ رووبرووبوونا شه‌رێ داعشێ ودابینكرن وجیبجیكرنا ئه‌ولكاری و ئاشتیێ وه‌رگره و ل هه‌مبه‌ر ده دڤێ به‌شار ئه‌سه‌د ژبۆ دادگه‌ها تاوانێن ناڤده‌ولتی ل سه‌ر كریارو تاوانێن وی د ده‌رحه‌قێ مرۆڤاهیێ ده ده وه‌ره خوه‌ستن شاندن.\nل كۆبانێ خولەكە پفێركرنا میوزیكێ وهونەرێ ژ بۆ زارۆكان دەست پێكر\nسه‌رۆك بارزانی په‌یامه‌ك سه‌رساغیێ ژمالباتا 4 شه‌هیدێن پێشمه‌رگه ره شاند\nعه‌ره‌ب ل عه‌فرینێ تێنه ب جهكرن\nراهێنانا هێزێن پێشمه‌رگه‌ێن كوردستانێ - وێنه\nنەتەوێن یكگرتی : د هەیڤا بووری دە 389 هەزار سڤیل پەریشان بوونە\nرێژیما ئەسەد هەژمارەك گوند وباژارۆكێن دن كۆنترۆل كرن\nب دەهان دەربەدەرێن ئدلبێ گهشتن حەلەبێ\nلاڤرۆف و ئۆغلۆ رەوشا ئدلبێ گۆتوبێژكرن\nدەرگەهەك سینۆری ناڤبەرا رێژیم و قسدێ دە وێ وەرە ڤەكرن\nژاپان وێ هێزێن خوە بشینە رۆژهەلاتا ناڤین\nوه‌زیرێ به‌ره‌ڤانییا رێژیمێ دانپێدان ب به‌شداربوونا سلێمانی د كۆمكۆژییان ده دكه\nهەڤپەیمانیا ناڤدەولتی كاروانەكە لەشكەری شاند رۆژئاڤایێ كوردستانێ\nمه‌راسیما چلرۆژییا كۆچا داوییا خه‌باتكار ئه‌كره‌م ملا دێ وه‌ره لدارخستن


وتەبێژی سوپای پاسداران رایگەیاند:\nوتەبێژی سوپای پاسداران وتی: سەرکردە سەرەکییەکانی ئاژاوە و بشێوی ئەم دواییە لە چوار پارێزگای وڵات دەستبەسەر کراون.\nسکرتێری ئەنجومەنی باڵای ئاسایشی نیشتمانیی ئێران:\nیەک بە یەکی ئاژاوەچییەکان سزا دەدرێن/ خەڵک و تێکدەران لە یەکتر جودان\nسکرتێری ئەنجومەنی باڵای ئاسایشی نیشتمانیی ئێران ڕایگەیاند کە خەڵک و تێکدەران لە یەکتر جودان و سزای هەر هەموو ئاژاوەچییەکان دەدەین.\nدۆست و دوژمن بزانن لە ڕووداوه ئەمنییەکانی ئەم دواییە,پاشەکشەمان بە دوژمن کرد\nئایەتوڵا خامنەیی جەختیان کرد: هەم دۆستان و هەم دوژمنەکان بزانن ئێمە لە مەیدانی شەڕی سەربازی و سیاسی و ئەمنیدا دوژمنمان بردە دواوە.\nڕاوێژکاری سەرۆک کۆماری پێشووی ئێران دەستبەسەر کرا\nعەبدولڕەزا داوەری، ڕاوێژکاری مەحموود ئەحمەدی نەژاد سەرۆک کۆماری پێشووی ئێران بە تۆمەتی هاوکاری لە گەڵ میدیایەکی دژبەری ئێران دەستبەسەر کرا،\nوەزارەتی دەرەوەی ڕووسیا ئەمڕۆ لە ئەگەری هەبوونی دەستی بیانی لە ئاژاوەکانی ئەم دواییەی ئێران هەواڵی دا.\nبە هەوڵی زانایانی ئێرانی؛\nمادەیەکی سەرەتایی بەرهەم هێنانی دەرمانی شێرپەنجە بەرهەم هات\nکۆمپانیایەکی زانست بنەڕەت توانی بۆ یەکەم جار نانۆکەربۆناتی کەلسیۆم لە ئاستی پیشەیی بەرهەم بهێنێت. ئەو مادە لە بەرهەم هێنانی دەرمانی دژە شێرپەنجە بەکار دەهێنرێت.\nوەزارەتی ئیتلاعاتی ئێران رایگەیاند:\nوەزارەتی ئیتلاعاتی ئێران لە بەیاننامەیەکدا ڕایگەیاند کە هۆکارە سەرەکییەکانی بشێوی دوو ڕۆژی ڕابردوو ناسێندراون و بەرەو ڕووبوونەوەی تێکدەرەکان بە ئەرکی خۆمان دەزانین.\nبڕیاری سەرکردەی قوای ئێران دەبێت جێبەجێ بکرێت/گرانی بەنزین دیکەی کاڵاکان گران نەکات\nڕێبەڕی باڵای ئێران بە جەخت لە سەر زەروورەتی جێبەجێ کردنی بڕیاری سەرکردەی دەسەڵاتەکانی ئێران(سران قوا) وتیان: گرانی بەنزین نابێت کار بکاتە سەر دیکەی کاڵاکان.\nلە توویتێکدا ڕایگەیاند:\nکاردانەوەی هۆشیار زێباری بە یاری تۆپی پێ ئێران و عێراق\nدوای ئەوەی هەڵبژاردەی نیشتیمانیی عێراق توانی بە دوو گوڵ هەڵبژاردەی ئێران بباتەوە، هۆشیار زێباری ، ئەندامی مەکتەب سیاسی پارتی ، پەیامێکی بڵاو کردەوە.\nناوەندی لێژنەی هەڵبژاردنەکانی ئێران بە فەرمی کرایەوە\nناوەندی لێژنەی هەڵبژاردنەکانی وڵات بە ئامادە بوونی عەبدولڕەزا رەحمانی فەزڵی و بە ئاماندە بوونی سەرۆک و ئەندامانی لێژنەی ناوەندی چاوەدێر بە سەر هەڵبژاردنەکانی کرایەوە.


18/09/2021 520 جار خوێندراوه‌ته‌وه\nوەزارەتی پلاندانانی عێراق ئاشكرایده‌كات، تائێستا ڕێژەی هه‌ژاریی‌و بێكارى لەعێراقدا لەخوار لە14%وه‌یه، بەڵام پسپۆڕان گومانیان لەو ئامارە هەیەو ڕایده‌گه‌یه‌نن، "ڕێژەكە گەیشتۆتە سەروو لە40%"، هۆشداریشده‌ده‌ن لەوەی لەگەڵ هەڵکشانی ڕێژەی قەرزە گشتییەکان کە گەیشتۆتە 140 ملیار دۆلار، ڕەنگە دۆخەکە بەرەو خراپتر بڕوات.\nعەبد زوهرە هینداوی وتەبێژی وەزارەتی پلاندانانی عێراق له‌لێدوانێكى ڕۆژنامه‌وانیدا ئاشكرایكردوه، تێکڕای هه‌ژاریی‌و بێكارى لەعێراق هەروەک خۆیەتی‌و ڕێژەکەش لەنێوان %13.8 بۆ %14دایەو ئەو ڕێژەیەش هەموو پارێزگاکانی عێراق دەگرێتەوە.\nبەوتەی هینداوی، "ڕێژەی هه‌ژاریی‌و بێكارى لەنێوان هەردوو ڕەگەز جیاوازە، بەشێوەیەک ڕێژەکە لەنێوان ڕەگەزی مێدا دوو بەرامبەی ڕەگەزی نێرە، واتە ڕێژەکە لە18% بەرامبەر بە9%یه.\nلەبەرامبەر ئەو لێدوانەی وتەبێژی وەزیری پلاندانان، ئەحمەد عید پسپۆڕی ئابوریی به‌ڕۆژنامه‌ى (مه‌دا)ى وتوه، "بەپێچەوانەی ئەو ئامارانەی وەزارەتی پلاندانان ڕایاندەگەیەنێت، ڕێژەی هه‌ژاریی‌و بێكارى لەعێراق زۆر گەورەیەو لە40%ى تێپەڕاندوە".\nوتوشیه‌تى:"بەراورد بەو ژمارە زۆرەی دەرچوانی زانکۆو پەیمانگاکان‌و ئەو ژمارە کەمەی دەرفەتی کاریان دەستدەکەوێت، دەتوانرێت بوترێت کە ڕێژەی هه‌ژاریی‌و بێكارى لەئاستێکی مەترسیداردایە".\nئاماژەی بەوەشکردوە، دامەزراندنی هەڕەمەکیی‌و نەبونی سیاسەتێکی زانستیانەی ئابوریی، ئەوە سەرباری بڵاوبونەوەی گەندەڵیی دارایی‌و کارگێریی، لەفاکتەرە سەرەکییەکانی زۆربونی ڕێژەی هه‌ژاریی‌و بێکارییە لەوڵاتدا.


ئه‌ندامانی میلیشیای بزووتنه‌وه‌ی بابیلۆن له وێنه‌یه‌كدا ده‌بینرێن ساڵی 2016 كه له‌سه‌ر پێگه‌ی میلیشیاكه بڵاوكراوه‌ته‌وه. سه‌ركرده‌ی میلیشیاكه، ره‌یان كلدانی، له‌لایه‌ن وه‌زاره‌تی دارایی ئه‌مریكاوه له 18 ته‌مموزی ئه‌مساڵدا سزادرا.\nئه‌و شیكاروانه عێراقیانه‌ی دیارونا قسه‌ی له‌گه‌ڵ كردوو‌ن ده‌ڵێن سه‌پاندنی سزاكانی ئه‌مدواییانه به‌سه‌ر سیاسی و میلیشیا عێراقیه‌كانی نزیك له ئێران ترس و پرسیاری له هه‌ندێك له ناوه‌نده‌كاندا دروستكردووه له‌سه‌ر ئه‌وه‌ی كێ دوای ئه‌مان ده‌كرێته ئامانج.\nوه‌زاره‌تی دارایی ئه‌مریكا له 18 ته‌مموزدا سزای سه‌پاند به‌سه‌ر دوو سه‌ركرده‌ی میلیشیای عێراقی و دوو پارێزگاری پێشوودا له‌سه‌ر پێشێلكاریی مافه‌كانی مرۆڤ و گه‌نده‌ڵی.\nله‌به‌رامبه‌ردا، بانكی ناوه‌ندیی عێراق له 25 ته‌مموزدا بڕیاریدا به سڕكردنی موڵكوماڵی ئه‌و چوار كه‌سه و قه‌ده‌غه‌كردنی مامه‌ڵه داراییه‌كانیان.\nبانكه‌كه داوای له هه‌موو دامه‌زراوه داراییه‌كان كرد له عێراقدا كه بواریان بده‌ن ده‌ستیانڕابگات به هه‌ژماری بانكیی ئه‌و كه‌سانه و رێگه‌یان پێنه‌ده‌ن دۆلاری ئه‌مه‌ریكییان بكه‌وێته‌ده‌ست.\nئه‌ندامانی میلیشیای لیوای 30 لێره‌دا ده‌بینرێن له وێنه‌یه‌كی 7 ته‌مموزدا كه له‌سه‌ر پێگه‌ی میلیشیاكه بڵاوكراوه‌ته‌وه. سه‌كرده‌ی میلیشیاكه وه‌عد قه‌دۆ شه‌به‌كی تۆمه‌تی پێشێلكاریی مافه‌كانی مرۆڤی دراوه‌ته‌پاڵ له‌لایه‌ن وه‌زاره‌تی دارایی ئه‌مریكاوه.\nرۆژنامه‌وان زیاد سنجاری به دیارونای وت ئه‌م سزایانه وه‌ك شۆكێك وابوون له‌ناو هه‌ندێك له ناوه‌نده‌كاندا، "به‌تایبه‌تی له‌ژێر رۆشنایی زیادبوونی ده‌نگۆكاندا له‌سه‌ر هه‌ندێك كه‌سایه‌تیی دیكه كه ره‌نگه ناوه‌كانیان زیادبكرێت بۆ لیستی سزاكان."\nوتیشی پێشبینیه‌كان له‌سه‌ر ژماره‌یه‌ك ناوی دیكه كه ره‌نگه بخرێنه لیسته‌كه‌وه له خولی داهاتووی سزاكاندا له‌سه‌ر تۆڕه كۆمه‌ڵایه‌تیه‌كان باس و خواسیان له‌باره‌وه ده‌كرێت.\nهه‌روه‌ها وتی ئه‌مه نیشانه‌ی هه‌بوونی پشتگیرییه بۆ ئه‌م سزایانه له‌ناو عێراقیه‌كاندا و ئاره‌زوویان بۆ ده‌ركردنی بڕیاری هاوشێوه به‌خێرایی به‌مه‌به‌ستی رزگاركردنی وڵاته‌كه له میلیشیا و تاڵانكارانی سه‌رچاوه گشتیه‌كان بۆ هه‌تاهه‌تایه.\nوتی ئه‌و میلیشیانه‌ی باسكران له‌ڕێی كه‌ناڵه میدیاییه‌كانی نزیك له‌خۆیانه‌وه هه‌وڵده‌ده‌ن بانگه‌شه‌ی ئه‌وه بكه‌ن كه ئه‌م سزایانه كاریگه‌رییان نابێت له‌سه‌ریان، به‌ڵام به‌پێی سه‌رچاوه متمانه‌پێكراوه‌كان "زۆر نیگه‌ران و وریان به‌رامبه‌ر به هه‌ر بڕیارێكی دوای ئه‌مه".\nسزاكان له‌سه‌ر كۆمپانیاكانی نزیك له پاسداران\nوه‌زاره‌تی دارایی ئه‌مریكا له 12 حوزه‌یراندا كۆمپانیای سه‌رچاوه‌كانی سامانی باشور كه باره‌گاكه‌ی له عێراقه خسته لیستی ره‌شی سزاكانی خۆیه‌وه و ده‌ڵێت ئه‌م كۆمپانیایه وه‌ك په‌رده‌یه‌ك وایه بۆ شاردنه‌وه‌ی قاچاخچێتیی چه‌ك و مامه‌ڵه‌ی دارایی بۆ سوپای پاسدارانی شۆڕشی ئیسلامی ئێران (پاسدران).\nبه‌گوێره‌ی وه‌زاره‌تی دارایی ئه‌مریكا، پاسداران كۆمپانیای بازرگانیی گشتیی مه‌نابع سه‌روه‌ت ئه‌لجنوب (سه‌رچاوه‌كانی سامانی باشور)یان به‌كارهێناوه بۆ به‌قاچاخبردنی چه‌ك به به‌های "سه‌دان ملیۆن دۆلار" بۆ هاوپه‌یمانه‌كانی له عێراق.\nهه‌روه‌ها كۆمپانیاكه و دوو هاوڵاتیی عێراقی كه كاریان له‌گه‌ڵ ده‌كرد -- مه‌كی كازم عه‌بدولحه‌مید ئه‌سه‌دی و محه‌مه‌د حسێن ساڵح حوسنی -- خراونه‌ته لیستی جیهانیی تیرۆریزمی وه‌زاره‌تی ده‌ره‌وه‌ی ویلایه‌ته یه‌كگرتووه‌كانه‌وه.\nله مانگی ئازاردا، وه‌زاره‌تی دارایی ئه‌مریكا سزای سه‌پاند به‌سه‌ر میلیشیای بزووتنه‌وه‌ی نوجه‌بای سه‌ر به ئێراندا و سه‌ركرده‌كه‌ی ئه‌كره‌م كه‌عبی.\nهه‌روه‌ها له ئایاری 2018، وه‌زاره‌ته‌كه ئاراس حه‌بیب، به‌ڕێوبه‌ری كارگێڕی و سه‌رۆكی بانكی ئیسلامی بیلاد و بانكه‌كه خۆشی خسته لیستی سزاكانه‌وه له‌به‌رئه‌وه‌ی هاوكاریی هێزی قودسی پاسدارانیان كردبوو.\nوه‌زاره‌تی دارایی رایگه‌یاند حه‌بیب، كه مێژوویه‌كی هه‌یه وه‌ك كه‌سی به‌رپرس له گه‌یاندنی داهاتی دارایی له هێزی قودسی پاسدرانه‌وه بۆ میلیشیاكانی سه‌ر به ئێران له عێراق، هه‌روه‌ها یاریده‌ر بووه له به‌خشینی هاریكاری ماددیی هێزی قودسی پاسداراندا بۆ حیزبوڵای لوبنانی.\nنوسه‌ری عێراقی غه‌یس ته‌میمی به دیارونای وت ئه‌م سزایانه "رێگریده‌كه‌ن له چالاكیی ئه‌و گروپانه‌ی له‌لایه‌ن ئێرانه‌وه پشتگیریده‌كرێن و به‌رپرسن له ئه‌نجامدانی تاوانی قێزه‌وون دژی عێراقیه‌كان و ئه‌نجامدانی پێشێلكاریی مافه‌كانی مرۆڤ."\nته‌میمی وتی سزاكانی ده‌بنه‌هۆی "گه‌مارۆدانی گه‌نده‌ڵكاران و ئه‌وانه‌ی سامانی گشتی به‌هه‌ده‌ر ده‌ده‌ن" و وه‌ڵامدانه‌وه‌ی خێرای حكومه‌تی عێراقیشی بۆ ئه‌م سزایانه له‌قه‌ڵه‌مدا به "ئاماژه‌یه‌كی ئه‌رێنی".\nته‌میمی داوای ئه‌وه‌ی كرد سزاكانی داهاتوو "گه‌وره بازرگانانی جه‌نگی" ناو میلیشیاكانی سه‌ر به ئێران بگرێته‌وه كه به‌گوێره‌ی قسه‌كانی ئه‌و "كارده‌كه‌ن بۆ تێكدانی ره‌وشی ئاسایش و پێشێلكردنی سه‌روه‌ریی وڵاته‌كه".\nئه‌گه‌ر ئه‌مریكا مافی مرۆڤی پێ گرنگ بێت، بۆچی بێده‌نگه به‌رامبه‌ر ئه‌وانه‌ی موسڵمانان ده‌كوژن له بورما؟ ده‌بێت سه‌رزنشی هزری ئه‌وانه بكرێت كه بڕوا به‌مه ده‌كه‌ن.\nعێراق هه‌وڵه‌كانی چڕده‌كاته‌وه بۆ كۆنترۆڵكردنی میلیشیاكانی نه‌ینه‌وا\nمیلیشیایه‌كی هه‌واداری ئێران ره‌تیكرده‌وه هێزه‌كانی له ده‌شتی نه‌ینه‌وا بكێشێته‌وه سه‌رباری فه‌رمانێكی سه‌ره‌كوه‌زیرانی عێراق و ناڕه‌زایی خه‌ڵكی به‌دوای خۆیدا هێنا.


تورکیا و روسیا سەبارەت بە دۆخی سوریا کۆدەبنەوە\nڤیدیۆ.. جیاوازى شێوازى وەرگرتنى منداڵ لە باخچەى ساوایان لە هەرێم و سوید\nبانکی نێودەوڵەتی: هیچ کەسێک لە ئیماراتدا نییە لەژێر هێڵی هەژاریدا بێت\nحەبێک دروستکراوە کە مەترسیی نەخۆشییەکانی دڵ کەمدەکاتەوە\nقەڵادزێ.. کچ و کوڕێک لە زێی بچووکدا خنکان\nوێنە.. بەهۆی کەوتنەوەی ئاگر نۆ دوکان لە کەرکوک سوتان\nهەدەپە: دەسەڵات بەهۆی شکستی ٣١ ی ئازارەوە پەلاماری ئیرادەی گەل دەدات\nبۆچی نەخشەی ئوسترالیا ڕەنگی بۆ ڕەش گۆڕاوە؟\n10612 جار خوێندراوەتەوە\nلە هەندێک لە ناوچەکانی ئوسترالیا ڕەنگی نەخشەکەی ڕەش دەبێت، ئەویش بەهۆی بەرزبوونەوەی پلەی گەرمییە لەو ناوچانەدا، کە لە ساڵانی جەنگی جیهانی دووەمەوە پلەی گەرمیی گۆڕانکاریی زۆری بەسەردا هاتووە.\nبەگوێرەی هەواڵێکی سکای نیوز، لە ساڵەکانی جەنگی جیهانیی دووەمەوە پلەی گەرما لە ئوسترالیا گۆڕانکاریی زۆریی بەخۆیەوە بینیوە، بە جۆرێک بەپێی پێشبینییەکان ئەگەری هەیە ئەم هەفتەیە بەرزترین پلەی گەرمی تۆماربکرێت، کە بگاتە ٤٦ پلەی سیلیزی.\nبیابانەکانی ڕۆژئاوای ئوسترالیا ئەگەری هەیە لە ڕۆژی سێ شەممە پلەی گەرمی بگاتە ٤١ پلەی سیلیزی، بەپێی کەشناسی ئوسترالیا بە شێوەیەکی مەترسیدار پلەی گەرمی ئوسترالیا گۆڕاوە، کە ئاماژەکانی لە نەخشەکەدا دیارە و بە ڕەنگی ڕەش و ئەرخەوانی دەرکەوتووە، ئەمەش بەو مانایە دێت کە پلەی گەرمی لەو ناوچانەدا دەگاتە ئاستێکی بەرز، ئەمەش بەپێی ماڵپەڕی "فینتیسکی" تایبەت بە کەشوهەوا.\nبەپێی پێشبینییەکان پلەی گەرمی شاری سیدنی نزمترە، بەڵام پێشبینی دەکرێت لە ڕۆژانی دوو شەممە بەدواوە پلەکانی گەرما بەرزتر ببێتەوە، شاری ئۆگستا و مینا بەرزترین پلەی گەرمیی تێدا تۆماردەکرێت، بە تایبەت لە ڕۆژانی دوو شەممە و پێنج شەممە ئەگەری هەیە بگاتە ٤٦ پلەی سیلیزی.\nماوەی هەفتەیەک دەبێت خەڵکی ئوسترالیا بەهۆی بەرزیی پلەکانی گەرماوە دەچنە کەناراوەکان، بەرپرسانی ئوسترالیا ئاشکرایدەکەن کەمبوونەوەی بارانبارین لە نێوان ساڵی ٢٠١٧ بۆ ٢٠١٨ کاریگەریی زۆری لەسەر وشکبوونی ئوسترالیا هەبووە، لەگەڵ ئەوەشدا پلەکانی گەرما لەچاو ساڵانی ڕابردوودا تێکڕای ١٢ پلەی سیلیزی زیادیکردووە.\nڤیدیۆ.. شێوازی دانیشتنی سەرۆك وەزیرانی بەریتانیا بووە جێی سەرنجى میدیاکان\nرەگەزنامەى هەرێم: هاوڵاتییان دەتوانن بە ئۆنلاین فۆرمی کارتی نیشتمانی پڕبکەنەوە\nوادەى فرۆشتنى تابلۆى ئۆتۆمبێلى ژمارە یەکى هەڵەبجە دیاریکرا


پارێزگاری سلێمانی: زیاتر لە 24 ملیار دینار بۆ پرۆژەکانی سلێمانی خەرجدەکرێت\nهەڤاڵ ئەبوبەکر، پارێزگاری سلێمانی ئاشکرایکرد کە ئەنجومەنی وەزیران ڕەزامەندیی دەربڕیوە لەسەر خەرجکردنی بڕی 24 ملیار و 318 ملیۆن دینار بۆ تەواوکردنی ژمارەیەک لە پرۆژە خزمەتگوزارییەکان و جێبەجێکردنی چوار پرۆژەی ستراتیژی.\nهەڤاڵ ئەبوبەکر، پارێزگاری سلێمانی ڕایگەیاند، لەسەر داخوازیی پارێزگای سلێمانی بە نوسراوی ژمارە (7931) لە 29/11/2020دا بۆ سەرۆکایەتیی ئەنجومەنی وەزیرانی هەرێمی کوردستان، سەرۆکایەتیی ئەنجومەنی وەزیران، بە نوسراوی ژمارە(2557) لە 25/2/2021 و دوای کۆبوونەوەی بەڕێزان سەرۆکی ئەنجومەنی وەزیران و جێگری سەرۆکی ئەنجومەنی وەزیران و سەرۆکی دیوان لەگەڵ پارێزگاری سلێمانیدا، بە بەشداریی و پشتیوانیی وەزارەتەکانی پلاندانان و دارایی و فەرمانگاکانی سەرۆکایەتیی دیوانی سەرۆکایەتیی ئەنجومەنی وەزیران و وەزارەتە پەیوەندیدارەکانی تر، ڕەزامەندیی درا، لەسەر خەرجکردنی بڕی 24 ملیارو 318 ملیۆن دینار.\nپارێزگاری سلێمانی لە لێدوانێکدا بۆ تۆڕی میدیایی ئێستا وتی، “ئەو بڕە پارەیەی تەرخانکراوە بۆ 22 پرۆژەی جیا جیای خزمەتگوزارییە لە سەرجەم سنوری پارێزگای سلێمانی کە پێشتر ئەو پرۆژانە تەواو نەکراون، هەروەها بەشێکیشی تایبەتە بە جێبەجێکردنی چوار پرۆژەی ستراتیژی نوێ لە پارێزگاکە”.\nپارێزگاری سلێمانی ڕاشیگەیاندووە، وەزارەتی دارایی بە نوسراویان ژمارە 5/11/3023 لە 25/4/2021 دا ڕەزامەندیی خەرجکردنی نەختینەی هەموو ئەو بڕە بودجە دیاریکراوانەی ڕەزامەندییان لەسەر درابوو، پەسەندکرد.\nهەڤاڵ ئەبوبەکرد دەڵێت، ئەمە هەنگاوێکی گرنگە بە ئاراستەی دەستپێکردنەوەی پرۆژە وەستاوەکان و جێبەجێکردنی پرۆژەی نوێ لە پێناو خزمەتکردنی زیاتری هاوڵاتییان و دابینکردنی خزمەتگوزارییەکان و دروستکردنی دەرفەتی کار و بوژانەوە لە هەموو ناوچە جیاجیاکانی هەرێمی کوردستاندا.\nپڕۆژەکان بریتین لە:\n"هازارد لە بەرشلۆنە دەبووە باشترینی جیهان"\nلە هەرێم زیاتر لە هەزار توشبووی كۆرۆنا و 973 چاكبونەوە تۆماركران\nبافڵ تاڵەبانی: نابێت بەناوی یاساوە سنوورەکانی کاری ڕۆژنامەوانی بەرتەسکبکرێتەوە\nلە کۆبوونەوەی لەگەڵ شاندێکی یەکێتی بافڵ تاڵەبانی، هاوسەرۆکی یەکێتیی نیشتمانیی کوردستان ڕایگەیاند، نابێت بەناوی یاساوە سنوورەکانی کاری ڕۆژنامەوانی…\nمەسرور بارزانی گەیشتە هۆڵەندا\nسەرۆكوەزیرانی هەرێم و شاندی یاوەری گەیشتنە هۆڵەندە و بڕیارە لەگەڵ سەرۆكوەزیرانی ئەو وڵاتەدا كۆببێتەوە. مەسرور بارزانی، سەرۆکی ئەنجومەنی…\nدوو بومەلەرزە پێنجوێن-ی هەژاند\nدەستەی كەشناسی و بومەلەرزەی عێراق ڕایدەگەیەنێت، دوو بومەلەرزە سنووری عێراق-ئێرانی لە نزیك قەزای پێنجوێن هەژاندووە. دەستەی گشتیی كەشناسی…\nداقوق.. داعش هێرشیكردە سەر سوپای عێراق\nکەمێک پێش ئێستا چەكدارانی ڕێكخراوی داعش هێرشیانكردە سەر هێزەكانی سوپای عێراق لە قەزای داقوق. بەگوێرەی زانیارییەكان، هێرشەكە كراوەتەسەر…


لە (کاولان) تا کۆنگرەی هەشتەمی حیزب. بەشی هەشتەم. کاووس عەزیزی – Peshmergekan\nبەیانیەک بەرپرسانی نیزامی بانگ کرانە بنکەی مەڵبەند و دوای سەعاتێک، یان زیاتر، دەنگە دەنگێکی زۆر بەرزبۆوە و فەرامەرز عوسمانی بە توورەیی لە کۆبوونەوە هاتەدەر و وەک هەمیشە کە بەداخەوە عادەتی بوو جنێوی بە چەند کەس لەبەرپرسان دا و هاتەوە چادری پەلی ٣٢ کە خۆی فەرماندەری بوو. فەرامەرز عادەتێکی هەبوو کە ئەگەر توورەبوایە هەموو گیانی دەلەرزی. ئەوجاریش دیار بوو کە زۆر توورەیە. هەر زوو گەیشتەوە لای لیباس و کەلوپەلەکانی و هەڵیگرتن و یەکسەر بەرەو گوندی وارگەنم چوو. هەرچی کردمان نەگەڕایەوە. ئەو بەگریان ڕۆیی و زۆربەشمانی گریاند.\nئەو رۆی و حەسەن بازووکە بە پێچەوانەی فەرامەرز ئەگەر توورەش بوایە هەر دەم بە پێکەنین بوو. هاتە دەر و گوتی فەرامەرز چی لێهات؟ گوتمان ڕۆی بۆ گوند. پرسیمان کە چی بووە؟ حەسەن گوتی سازماندەهیی هێز کراوە. دەی نەتیجە؟ گوتی فەرماندەری لکی ٣ سەعید مەحموود نەژاد و جێگرەکەشی ئەفەندی جەهانگیری و سەرپەلەکانیش لاوک ، سەید محەمەد و محەممەد حەقدار. هیچکەس ڕەخنەی نەبوو لە سەر ئەوەی کە سەعید مەحموود نەژاد بۆتە فەرماندەری لک. چوونکی لە هەموو بوارێکەوە شیاوی ئەو بەرپرسایەتیە بوو.\nئەوجار زانیمان کە هەم حەسەن و هەم فەرامەرز سەلبی مەسئوولیەت کراون. توورەیی فەرامەرز لەسەر ئەو سازماندەهی یە ئەوە بوو کە بە بێ هیچ پاساوێک سەلبی مەسئوولیەت کراون. ئەگەر دوای ئەو هەموو ساڵەش و لە کاتێک دا بەداخەوە هەم کاک عەلی وەک بەرپرسی یەکەم شەهید بووە، هەم فەرامەرز و حەسەن شەهید بوون ، بێین قەزاوەت بکەین لانی کەم بۆ من چەند خاڵ زۆر مەنتیقی و حیزبیانە نایەنە بەرچاو:\n١.بیانووی ئەوەی کە حەسەن لە فەرماندەری لک لابەرن لەبەر هۆکارێکی زۆر ساددە، لەگەل ئەوەی کە ئەوەبەس بیانوویەک بوو. لە بەشی پێشوو دا ئیشارەم کرد کە لە کاتی پێش عەمەڵیاتی پایەگای نێچەڵان حەسەن بە هۆی ماندوو بوونەوە نەچوو بۆ لای فەرماندەری هێز و پێنجسەد میترێک دوورتر مابووە. ئەوە وەک سەرپێچی و بێ نەزمی کرابووە هۆکاری لابردنی حەسەن کە جگە لە هەستی تەسفیەحیسابی ناوخۆیی هیچ پاساوێکی تر هەڵناگرێ. دڵنیاشم کە لابردنی حەسەن نە بە دڵی فەرماندەری هێز بوو، نە بە قازانجی پۆستەکەی . چوونکی حەسەن هاوکارێکی بە ئەزموون و لێهاتووی فەرماندەری هێز بوو کە نێوانیشیان زۆر خۆش بوو.\n٢.فەرامەرز لە سەرپەلی لابردن و دانانی کەسێک کە تازە دوو ساڵ بوو ببووە پێشمەرگە و بێ هیچ پێشینەیەکی بەرپرسایەتی، خوێندەواریشی نەبوو . ئەویش هەر لە سەر ئەساسی هەمان تەسفیە حیساباتی نێو خۆیی بوو. ڕاستە فەرامەرز کەسێکی تووڕە و ڕەفتار توند بوو، بەڵام کەسێک بوو کە هەم دەورەی مودیریەتی لە فێرگەی حیزب تەواو کردبوو، هەم سابیقەی فەرماندەری دەستە و لک و سەرپەلیی هەبوو، هەم خوێندەواریشی باش بوو لە چاو خوێندنی ئەوکات. هەر وەها مودیریەت و لێهاتووی فەرامەرز قابیلی موقایسە نەبوو.\n٣.دیاری کردنی جێگری لک کە جێگری پەل بوو، بە سەر ٣ سەرپەل دا کرابووە جێگری لک. ئەویش لەگەل ئەوەی پێشمەرگە یەکی قەدیمی بوو، بەڵام بۆ بەرپرسایەتیەکی ئاوا نەدەبوو و لەو موناسیبتر هەبوون. ئەو کەسەی کە کرایە جێگر لک بۆ زۆربەی لک پەسند نەدەکرا، بەڵام مەڵبەند سەپاندی.\n٤.کاک بەهادور ئازەری لە جێگری هێز خرا و کرایەوە کادری مەڵبەند بێ هیچ پۆستێک. لە کاتێک دا کە برادۆست پیویستیی بە کادرێکی وەک بەهادور هەبوو کە لە تەشکیلاتەکەی دا کار بکا.\nئەوە بوو حەسەن ڕۆژانە دەهاتە لای پێشمەرگەکان و شەو دەچووە لای مناڵەکانی و قسەی ئەوەبوو کە من پایزێ دەچمە دەوروبەری دەفتەری سیاسی و لەوێ شۆفێری دەکەم. حەسەن تەسدیقی پایە ١ی هەبوو و ساڵانێکی زۆر ماشێنی گەورەی لێخوری بوو.\nهیندەی پێ نەچوو ئێمە دووبارە چووینەوە جەولە و ماوەیەکمان پێچوو. کە هاتینەوە بنکەی مەڵبەند لەوێ هەڵگیرابوو و بردرابووە کیوارستان . لکی ١ لە مەڕگەوەڕ بوو و لکی ٢ش لە تەڕگەوەڕ. کاتی ئەوەبوو کە ئێمە بڕۆینەوە ناوچەکانی سۆما براۆدۆست و شپیران سەڵماس . ئێوارەیەک بە پێی قەراری پێشوو کە هەیانبوو لە قەرەغان یەکتریمان گرتەوە و لکی ٢ بەجێمان و ئێمەش بەرەو شوێنی دیاریکراوی خۆمان . ئەندامانی مەڵبەند تەنیا کاک مەحموود دەشتی بەرپرسی کۆمیتەی ئۆرمیە لەوێ مایەوە وباقی ئەندامانی مەڵبەند لەگەڵمان هاتنەوە.\nکاتێک مەغرەبی ویستمان حەرەکەت بکەین چاومان بە کەسێک کەوت کە نائاشنابوو لەگەل مەڵبەند و بە زاراوەی موکریانی قسەی دەکرد. کە پرسیمان ئەوە کێ یە و کەی هاتووە؟ گوتیان ئەوە کادرێکی پیرانشارە و ناوی ئەبووبەکر قەدیکورد و هاتووە بۆ جێگری هێز. ئەویش لەگەڵمان هاتەوە بۆ ناوچەی سۆما. کاک ئەبووبەکر کادرێکی قەدیمی پیرانشار بوو. سابیقەی بەرپرسایەتیی نیزامیی نەبوو. کەسێکی هەتا بڵێی دڵسۆز و جیدی بوو لە کار و باری حیزبی دا، بەڵام هۆکارێکی ئووسوولی نەبوو کە کادرێک بێنی بیکەیە بەرپرسی نیزامیی هێزێکی وەک هێزی ئاگری کە نە شارەزایی نیزامی هەیە، نە ناوچە دەناسێ نە هیچ پێشێنەیەکی ئاشنایەتی لەگەل کادر وپێشمەرگەی ئەو ناوچەیەی هەیە. لە کاتێک دا کە لەو هێزە دا دەیان کەسی بە سابیقەی زۆری کار و فەعالیەتی نیزامیی هەبوو. هەر لە حەسەن بازووکەوە بگرە هەتا سەعید گوڵێ ، عوسمان عەدۆ ، سەعید مەحموودنەژاد و خالید شۆقی و … هەرکامەیان چەندین ساڵ فەرماندەری نیزامی بوون. بەداخەوە ئەویش بە جۆرێک نیشاندانی بێ ئیعتیمادیی ئۆرگانی مەڵبەند بە ئەفرادی خۆی بوو. من لەگەل هەموو ڕێز و حورمەتم بۆ کاک ئەبووبەکر قەدیکورد کە کادرێکی لێهاتووی حیزب بوو، بەڵام بە قەدەر هیچ سەرپەلێکی هێزی ئاگری شارەزایی و ئەزموونی نیزامیی نەبوو و دواتریش کە بوو بە فەرماندەری هێز ئەو ڕاستی یە هەر زوو دەرکەوت.\nئێمە حەرەکەتمان کرد بەرەو سۆما و دوای سێ ڕۆژ گەیشتینەوە ناوچەی سۆما. لەوێ دەبا کاک عەلی کاشف پوور بچی سەرەخۆشی بکا لە حاجی جەمیل خەڵکی گوندی دێریشک کە خارزی کوری ئەو لەگەل کەماڵ ئەمینی شەهید ببوو . ٢ ڕۆژ لە کیفارۆک چاوەڕوان بووین تا شاپوور هاتەوە. ئەو چووبوو دیدارێکی هەبوو لە گەل فەرماندە پاسگایەکی سنووریی تورکیە . ئێمە و سەربازە تورکەکان ڕۆژانە تووشی یەکتری دەبووین. ئەوکات پ ک ک لەو ناوچەیە هیچ ناو و فەعالیەتێکی نەبوو. بۆیە سەربازە تورکەکان تەقەیان لە ئێمە نەدەکرد و دەیانزانی کە ئەوە حیزبێکی ئۆپۆزیسیۆنی ئێرانە، تەنیا ئەوەبوو دەبا پێیان رابگەیەنن کە ئێمە لەو سنوورەن و کارمان پێتان نیە، ئێوەش نابێ مۆزاحیمی ئێمە بن. دیارە ئەوانیش نەیاندەویست لەگەل ئێمە تووشی کێشە بن.\nکە شاپوور هاتەوە ، کاک عەلی هیندێک توورە بوو و گوتی: کاک شاپوور ئەوە چی یە دوو ڕۆژە هەموومانت مەحتەڵ کردووە لێرە و تۆ چووی بۆ دیداری “ئۆن باشی یەک” ! شاپوور توورە بوو و دەستی درێژی کاک عەلی کرد و گوتی: کاک عەلی ! بۆ ئاگاداریت نەک ئۆن باشی نەبوو بەڵکوو ” یۆزباشی ” بوو!( ئۆن باشی گرووهبان ٣ یە و یۆزباشی ستوان ٢، یان ٣ یە ) کاک شاپوور بۆیە توورە بوو کە وەک ئەوەی کاک عەلی ئەوی بچووک کردووە کە لەگەل ئۆن باشی دانیشتووە. لە کاتێک دا کاک عەلی ڕەنگ بێ نیەتی ئەوەشی نەبێ.\nچەند کەس لەگەل کاک عەلی و باقی ئەندامانی مەڵبەند چوونەوە بۆ نێو چادرەکانی گوندی دێریشک کەلە گورگە خێر بوون. حاجی جەمیل زۆر بە دڵئاوەڵایی یەوە پێشوازیی کردن و قسەی ئەوە بوو کە فەرقێک لە بەینی کەمال و خارزی نیە و …. .\nماوەیەک لەو سنوورە ماینەوە و دەبا هیندێک جم و جۆڵی نیزامی بکەین. یەکەم جار لەوێ محمد امین کرێت( ڕووحی شاد) بە کامێرایەک کە تازە لە دەفتەری سیاسی را بۆ مەڵبەند پێیان دابوو وەک فیلم هەڵگری مەڵبەند ، فیلمی لەو جەولەیە هەڵدەگرت کە دواتر نازانم ئەو فیلمە چیلێهات. تیمێک لە فەرماندەرانی نیزامی و تیمی تەشکیلاتیی شپیران سەڵماس چوونەوە ناوچەی شپیران و بۆ شناسایی شوێنێک بۆ عەمەڵیات. دیار بوو پایەگای مەیدانی دۆستان یان هەڵبژاردبوو. پایەگاکە چەند مانگێک بوو دانرابوو و ئەفرادی نێو پایەگا جاش و پاسدار بوون ، واتە پایەگای سوپای پاسداران بوو.\nدوای ئامادەکاری و ئەوانە کەوتینە ڕێ بەرەو ئەو عەمەڵیاتە. دوو ڕۆژی پێچوو تا گەیشتینەوە نیزیک مەیدانی دۆستان . ئێوارەی ڕۆژی ٢٨ی پووشپەڕی ١٣٦٦ لە کۆبوونەوەیەک دا سازماندەهی و بەرنامەی هێرش بۆ سەر پایەگای مەیدانی دۆستان بۆ ئێمە باس کرا و تیمەکان کەوتنە ڕێگا بۆ شوێنەکانیان. من بە پێی سازماندەهیی هێز بێسیم چیی سەعید مەحمودنەژاد فەرماندەری لکی ٣ بووم کە دەبا هەمیشە لەگەلی بم. ئەوڕۆژەش لەگەل چەند کەسێکی دیکە تیمێک بووین لە پەنا پایەگاکە کە هەم تیمی ئاگربارانەکە لەگەلمان بوون، هەم سەعید دەبا لە نیزیکەوە فەرماندەهیی ئەو نوقتەیە بکا. کاک عەلی کاشف پوور و باقی ئەندامانی دیکەی مەڵبەند کەلە گەلی بوون وەک مەرکەزی فەرماندەهی نیزیکمان بوون . دوکتۆریش لای ئەوان بوو.\nتیمی ئێمە و تیمی هێرش پێکەوە دەچووین. مەیدانی دۆستان بە سەدان چادر و بەهەزاران مەڕ و ماڵاتی ئیسلام ئابادی سەڵماسی لێ بوو کە هاتبوونە هەوار. گەیشتینە تەقریبەن ١٠٠ میتریی پایەگاکە ، لای کانیە بەناوبانگەکەی مەیدان، شوانێک لە ناو مەڕ ڕاوەستا بوو. هەرکە ئێمەی دیت بیست میترێک لێمان دوور کەوتەوە و یەک بەخۆ بانگی چادرەکانی کرد و گوتی : بەدوایدا مەگەڕێن ئەوە مەڕەکانم دیتنەوە! بە شاهیدی ئەوانەی کەلە گەڵمان بوون و بەخۆشی یەوە زۆریان لە ژیاندا ماون، من دەست بەجێ گوتم سەعید ئەو شوانە بە پایەگای گوت و ئەوە ڕەمزی نێوان شوانەکە و پایەگایە. سەعید گوتی بڕۆ شوانەکە بێنەوە. کە ویستم بڕۆمەوە پایەگا دوو گولەی تەقاند!مەعلووم بوو کە پایەگا ئامادە باشیی دا.\nتا دامەزراین شایەد ٤ بۆ ٥ دەقەی گرتبێ، تیمی هێرش زۆر نیزیک بوونەوە لە پایەگاکە. لەگەل یەکەم ئارپی جی کەلە پایەگاکە درا، زیاتر لە ٢٥ کەس وێگرا تەقەیان بە دەوری خۆیاندا کرد و دەستیان کرد بە نارنجۆک بارانی دەوروبەریان. پایەگاکانی دەوروبەر هەر لە دەقەی یەکەم دا دەستیان کرد بە تەقە. ئیدی گومانمان نەما کە شوانەکە ئاگاداری کردن. ئەگینا نە هیچ کەسێک بە دوای مەڕدا دەگەڕا و نە جێی ون بوونی مەڕ بوو. هڵبەت دواتریش مەعلووم بوو کە ئەو شوانە کاری بۆ سوپاهی پاسداران دەکرد.\nدوای چەند دەقەیەک هێرشی پێشمەرگەکان گەیشتە سەر خاکڕێژی پایەگا و بوو بەشەڕی نارنجۆک. دوو لە هاوڕێیانمان بریندار بوون کە یەکێکیان جەمشید بەدەڵی(ڕووحی شاد) بوو و ئەوی دیکەش ئەبووبەکر بوو. بریندارەکان بردرانەوە لای کاک عەلی و ئەوان و تەقریبەن شیرازەی سازماندەهییەکە تێکچووبوو. پایەگا بە تەواوی ئامادە باش بوو . پایگاکانی دەوروبەر بە هەمانشێوە. شەویش درەنگ کەوت و دەبا بۆ بەیانی لەو مەسیرە دوور کەوینەوە. بۆیە فەرماندەری هێز دەستووری پاشەکشەی دا و گەڕاینەوە. ئەوەی لە بیرم بێ تا گەیشتینەوە سرتی بەرهەبن دونیا ڕووناکی کرد.\nچووینەوە ناوشیوان و دەست بەجێ بەرنامەیان دانا بۆ قەرەبووی ئەو عەمەڵیاتە کە سەرکەوتوو نەبوو، عەبەڵیاتێکی تر هەر لە ناوچەی شیپیران بەڕێوە ببەین. ئەوکات هەموو ناوچەی شپیران بە زۆر چەکدار کرابوون و هەر ماڵەی یەک و دوو چەکی دەوڵەتی پێدرابوو . هەر شەوەی گرووپێکیان دەبا لە پایەگای گوندەکەیان نیگەبانی بدەن، یان لە کاتی پیویست دا دەبا بڕۆنە شەڕی پێشمەرگە. بۆیە هێز و مەڵبەند لەسەر ئەوە ساغ ببوونەوە کە گوندی کەلەڕەشی سەرێ و قەسریک چەک بکەن.هێز دابەش کرایە سەر دوو تیم و ڕۆژی ٢ی گەلاوێژ چووینەوە نێو ئەو گوندانە. لە پێشدا ژمارەیەک لە پێشمەرگەکان دەوری پایەگای گوندیان گرتبوو تا لە کاتی هەر جم و جۆڵێک دا زوو بەرپەرچی هێزەکانی نیو پایەگاکان بدەنەوە.\nئەوەی لە بیرم بێ لە ماوەیەکی کورت دا بە بێ هیچ تەقەیەک هەموو چەکەکان کۆکرانەوە کە ئەگەر هەڵەم نەکردبێ سەرجەم ٤٩ پارچە چەک بوون. دوای ئەوەی کە گوندی کەڵەڕەشمان بە جێ هێشت پایەگا ٢، یان ٣خۆمپارەی ٦٠ ملم ی بۆ هەڵداین کە زۆر دوور لە ئێمە کەوتنە عەرز. بۆ بەیانی گەیشتینەوە بناری شاخی کولۆخ و لە ئاوەزراوک ماینەوە. تیمی چەک کرانی گوندی قەسریکیش پاشەکشەیان کردبوو بۆ سرتی بەرهەبن.\nئێوار داهات و حەرەکەتمان کرد بەرەو ناوشیوان. ئەو مەسیرە ئارام بوو و جێی کەمین و ئەوانە نەبوو. ئێوارەکەی کەمێک بارانیش باریبوو و ڕێگاکە قوڕ بوو. کاک هەمزە ڕەشیدیان ئەسپێکی هەبوو کە کەل و پەلی بەشی ماڵیی بارکردبوو ، لە هەوراز و نشێو، شەو و رۆژ هەر لە سەر پشتی ئەو ئەسپە فەقیرە بوو. ڕێگاکە نیزیک ٤ سەعاتی برد. من و ئەبووبەکر لەو هەموو فاسیلەیە دا پێکەوە بووین، دەمانزانی کاک هەمزە هەر بە دوای ئێمە دادێ، بەڵام نەمان دەزانی کە گوێمان لێدەگرێ و کۆنترۆڵ مان دەکاتەوە. ئێمە لاسای زۆرکەسمان دەکرد، ئەدای زۆرکەسمان دەردەهێنا، تەنانەت لاسایی قسەیەکی خۆشی کاک هەمزەشمان کرد. جاروبارە عەزیەتی یەکتریشان دەکرد .باسی گەنجانە و ئەوینداریشمان دەکرد کە دیارە کاک هەمزە ئەو باسانەی پەیوەندیان بە ئەوینداری یەوە هەبوو زۆری بەدڵ بوو. بەیانی کە لە جێگایەک دانیشتین و خەریکی چای دروست کردن بووین، هەمزە گوتی: ئەرێ کاووس و ئەبۆ ئێوە ئەو شەوە کەس ما یەوە لاسایی نەکەنەوە؟ کەس مایەوە گاڵتەی پێ نەکەن؟ چۆن ماندوو نەبوون؟ ڕەحمتان بە خۆشتان نەدەکرد و وەک بزن گوێی یەکترتان دەگرت. لە ئاخەریش دا گوتی بە خودای تازە زانیم تۆ و ئەبۆ هەمیشە پێکەوەن هی ئەو بەزمانەیە کە ئەوشەو گوێم لێگرتن.\nدوای یەک دوو ڕۆژ لە ناوشیوان یەکترمان گرتەوە و وابزانم ٣، ٤ ڕۆژێکی پێچوو ، تیمی گومرکی ئێمە لە گوندی سوڵتانی بە هۆی کەمتەر خەمیی خۆیان کەوتنە داوی ئەفرادی نێو پایەگا کە و بەداخەوە بە دیل گیران کە مەدەنی جەهاندیدە و نیزام مەردی بوون لە گەل ساحیب ماڵ بە ناوی ئەسکەندەر مەردی کە ئامۆزای نیزام بوو. نیزام و مەدەنی دوای ماوەیەک ئازار و ئەشکەنجە لە ڕەوتی بەناوبانگی ئیعدامەکانی ساڵی ٦٧ دا ، ئیعدام کران و ئەسکەندەریش پاش زیاتر لە ساڵێک ئازاد بوو کە بەداخەوە ئەویش لە ڕۆژی ٧ی گەلاوێژی ١٣٧٠ لە شەڕێکی نێوان پێشمەرگە و هێزەکانی ڕێژیم دا کەلە ناو ماشێنی خزمێکیان دا بوون کەوتنە نێو شەڕەکە و بەداخەوە ئەسکەندەر، دینۆ و فەیسەڵ شەهید بوون و چەند کەسیش بریندار بوون. ڕووحی هەموویان شاد.\nدوای ئەو ڕووداوە غەمناکەی گیرانی مەدەنی و نیزام ئیدی دەبا کاک عەلی، کاک ڕەحیم ، کاک هەمزە و کاک شاپوور بگەڕێنەوە تەڕگەوەڕ ، مەڕگەوەڕ و لکی ٣ و کۆمیتەی شارستانی سەڵماس بمێنەوە کە بەرپرسی گشتی کاک عیسمەت عەبدی بەرپرسی کۆمیتە و کاک سەعید مەحموود نەژاد فەرماندەری لکی ٣ بوون.سەیر ئەوە بوو کە ئەوکات ٢ دانە بێسیمی ڕاکاڵمان هەبوو، یەکدانەیان بۆ ئێمە بە جێ نەهێشتەوە . لە کاتێک دا چەندین بێسیمچی مان هەبوو. تەواوی کاری پەیوەندیی ئێمە لەگەل مەڵبەند بە بێسیمێکی “یاشا” بوو کە لای من بوو وەک بێسیمچیی لک. من هەر لەو شاخانە بووم بۆ تەماس و نیوەی کاتەکان بە تەنیا لەو شاخانە دەبووم و پەیام و هەواڵەکانی ناوچەم دەدایە فەتتاح سەعیدی بەرپرسی بەشی بێسیمی مەڵبەند کەلە بنکەی مەڵبەند بوو لە کیوارستان(تەڕگەوەڕ).\nهەر وەها تیمە تەشکیلاتییەکانی کۆمیتەی شارستانی سەڵماس هەرکامەی چووبووە ناوچەی کار و تێکۆشانی خۆی. ئەوەی لە بیرم بێ سێ تیمی تەشکیلاتیمان هەبوو:\nبرادۆست/ حسین محەممەدی، عەبدوڕەحمان ئەنساری و محەممەد عەلیار بوون. ئەوان هەر بەهارێکی زوو چووبوونەوە ناوچەی تێکۆشانیان.(بەداخەوە لە ٢١ی گەلاوێژی هەمان ساڵی ٦٦ لە گوندی مافەران لە ماڵێک دا بە هۆی سیخورێک جێگایان درایە دوژمن و هەرسێکیان دوای شەڕێکی قارەمانانە شەهید بوون کەلە نووسینی ژیاننامەی عەبدورەحمان ئەنساری دا بە درێژی باسم کردووە).\nئەنزەل و کەناربەڕۆژ/ یووسف کەنعانی، عەبدولسەلام محەممەدی و مستەفا مینایی. بەداخەوە ئەوانیش لە پاییزی هەمان ساڵ دا لە گوندی کوورەی خوارێ لە ماڵێک دا دەرگیر بوون و لە دوای ئەو دەرگیری یە هەتا ئەم ساتە وەختەش هیچ زانیارییەک لە چارەنووسیان نیە. لە بەشەکانی داهاتوو دا باسیان دەکەم).\nسۆما/ جەمشید کامران(ڕووحی شاد) وەک بەرپرس بوو، بەڵام زۆرتر پێشمەرگە قەدیمیەکان دەگەلی دەچوونەوە ناوچە ، بەڵام بە گشتی کاری تەشیلاتیی ناوچەی سۆما کاک عیسمەت عەبدی خۆی پێرادەگەیشت.\nسەڵماس شپیران/ عەسکەر عەلیزادە و محەممەد ساڵح قادری بوون .\nساڵی ١٣٦٦ پڕ خەسارترین ساڵ بوو بۆ کۆمیتەی شارستانی سەڵماس کە کادری زۆر بەوەجی لە دەست دا و تا ساڵانێکی زۆر ئەو جێگا بەتاڵانەمان بۆ پڕ نەکرانەوە.


دەڤەری بارزان .. كلتووری ژینگەپارێزی و خلیسكێنەی سەر بەفر و شاخەوانی، ژمارەیەك ئارەزوومەند لەسەنتەرێكدا كۆدەكاتەوە 2017-02-16\nهەرێمی كوردستان لە رووی یاریی خلیسكێنەی سەر بەفر و شاخەوانییەوە ناوچەیەكی لەبارە، بۆیە تادێت ژمارەی ئارەزوومەندانی ئەو بوارە لەزیادبووندایە، ئارەزوومەندانی ئەو بوارە، بۆ زیاتر گرنگی پێدان روویان لە دامەزراندنی رێكخرا و سەنتەری تایبەت بەم بوارە كردووە.\nدەڤەری بارزانیش یەكێك لەو ناوچە شاخاوییانەی هەرێمی كوردستان، كە سەنتەرێكی ژینگەپارێزی و یاری تایبەت بە شاخاوانی لەخۆ دەگرێت، بەناوی (سەنتەری بارزان بۆ ژینگەپارێزی و شاخەوانی)، ئەم سەنتەرە لە 14/3ی ئەمساڵ كە دەكاتە رۆژی لەدایك بوونی بارزانی نەمر، بەشێوەیەكی فەرمی دەكرێتەوە، بۆ ئاشنابوون بەكارو چالاكییەكانی ئەم سەنتەرە، (ئەنوەر حەسەن دۆلەمەری) بەرپرسی سەنتەری ژینگەپارێزی و شاخەوانی بارزان، لەم بارەیەوە بۆ (خەبات) بەم شێوە دەدوێت.\nلەبارەی دامەزراندنی ئەم سەنتەرەوە\nئەنوەر دۆلەمەری بەرپرسی سەنتەری بارزان بۆ ژینگەپارێزی و شاخەوانی گووتی: لەبەر جوانی و سروشتی ناوچەشاخاوییەكانی هەرێمی كوردستان لەنێویشیاندا دەڤەری بارزان، كە هەلًكەوتەی لەبارە بۆ یاری شاخەوانی، بۆیە بیرم لەدامەزراندنی ئەم سەنتەرە كردەوە، سەرەتا پێویستە زۆر سووپاسی هه‌ریه‌ك له بەرێزان پارێزگای هه‌ولێر و غەفور ئەحمەد قائیمقامی قەزای مێرگەسۆر بكەم، بۆ پاڵپشتی و هاوكاریكردنی سەنتەرەكەمان، كاك غه‌فور یەكێكە لەو ئەندامانەی سەنتەرەكەمان.\nژینگەدۆستی و كرانەوەی كۆمەڵایەتی\nئەنوەر دۆلەمەری گووتی: پێش هەموو شتێك دەمەوێت بڵێم دەڤەری بارزان لەرووی سروشتەوە جیاوازە لەگەڵ ناوچەكانی دیكەی هەرێمی كوردستان، خوالێخۆشبوو شێخ ئەحمەد بارزانی بۆ پارێزگاری كردن لە سروشت چەندین رێنمایی دەركردوون، وەك قەدەغەكردنی بڕینی داری تەڕ و كوشتنی ئاژەڵی كێوی و باڵندەكان.\nهاوڵاتیانی بارزان ژینگە دۆستن و هەتا لەرووی كۆمەڵایەتیشەوە كراوەن، گەنجەكان زۆر ئارەزووی یارییە وەرزشیەكان دەكەن، هەر دوای دامەزراندنی سەنتەری ژینگەپارێزی و شاخەوانی، هاوڵاتیانی ئەم دەڤەرە لە هەردوو رەگەز، رۆژانە پەیوەندیمان پێوە دەكەن بۆ ئەندام بوون لە سەنتەرەكەمان، كەواتە ئەمە جێگای خۆشحاڵی ناوچەكەمانە كە بەبێی جیاوازی تەمەن و رەگەز ئەندام وەردەگرین،ئەندامەكانیش تەنیا تایبەت نین بەناوچەیەك، تا ئێستا (15) ئەندامین.\nئەنوەر دۆلەمەری لەبارەی ئامانجی سەنتەرەكەیان گووتی: ئامانجمان ئەوە دەمانەوێت سەنتەرەكەمان بەرەو پێش ببەین و فراوانی بكەین، بۆ ئەوەی ئێمەش لەداهاتوودا وەكو هەرێمی كوردستان ببین بەگرووپێكی شاخەوانی، بەشداربین لە یارییە پێشبڕكێكانی شاخەوانی وڵاتان، ئەشكەوتی وا هەیە تائێستا شاراوەیە، ئێمە ئەو ئەشكەوتە شاراوانە كەشف دەكەین و شوینە گەشتیارییەكان بە پاك و خاوێنی رابگرین، هەوڵدەدەین چەندین خولی شاخەوانی و ژینگە پارێزی رێكبخەین و ئەلبوومێك بە زمانی كوردی و عەرەبی و ئینگلیزی لەو بوارەدا بەچاپ بگەیەنین.\nلەبارەی كەم و كورتییەوە ئەنوەر دۆلەمەری گووتی: لەرووی پێداویستی جل و بەرگەوە كەموكوڕیمان هەیە، چوونكە خۆت دەزانی جلی شاخەوانی تایبەتە، ئەو جلانەش زۆر كەم لێرە دەست دەكەون، ئەوەی كە هەشە نرخیان گرانە و لە توانای ئێمەدا نیە، كێشەی هاتووچۆشمان هەیە، ئێمە دەمانەوێت لەكاتی دەرچوون هەموومان بەیەك تیم بڕۆین نەك تاك تاكە، بۆ ئەوەش گەر پاسێكمان هەبوایە دەمانتوانی باشتر كارەكانمان ئەنجام بدەین، گەر ئۆفیسی تایبەت بە سەنتەریشمان هەبوایە خراپ نەبوو، بۆ كاروباری سەنتەر و شوێنی هەڵگرتنی ئەو كەرەستە و ئامێرانەی تایبەت بەشاخەوانی.\nئەنوەر دۆلەمەری گووتی: داوا لەهەموو بەرپرسان و لایەنە پەیوەندیدارەكان دەكەین، زیاتر هاوكاریمان بكەن و ئەو كەم و كورتییانەی وەك سەنتەر هەمانە بۆمان چارەسەر بكەن،بۆ ئەوەی بتوانین زیاتر لەرووی یارییە شاخەوانیەكانەوە خزمەت بە هەرێمی كوردستان بكەین.


لیبرۆن جیمس داهاتی ساڵانه‌ی له 100 ملیۆن دۆلار نزیك ده‌بێته‌وه – Knwe.org\nسەرەکی » وەرزش » لیبرۆن جیمس داهاتی ساڵانه‌ی له 100 ملیۆن دۆلار نزیك ده‌بێته‌وه\nلیبرۆن جیمس داهاتی ساڵانه‌ی له 100 ملیۆن دۆلار نزیك ده‌بێته‌وه\nسه‌ره‌ڕای دروستبوونی قه‌یرانی دارایی بۆ سه‌رجه‌م تیپه‌كان به‌هۆی دۆخی كۆرۆناوه، به‌ڵام لیبرۆن جیمسی ئه‌ستێره‌ی باسكه‌ی ئه‌مریكا وه‌رزی رابردوو داهاته‌كه‌ی زیادی كردوه.\nبه‌پێی راپۆرتی سه‌یف بێتین سایتس له‌سه‌ر داهاتی یاریزانانی ئێن بی ئه‌ی له وه‌رزی رابردوو لیبرۆن جیمس پێشه‌نگی ریزبه‌ندی یاریزانانی خولی باسكه‌ی ئه‌مریكای گرتووه له رووی داهاته‌وه كه بڕی 95 ملیۆن و 400 هه‌زار دۆلاری ده‌ستكه‌وتووه.\nبه به‌ده‌ستهێنانی ئه‌و پاره‌یه‌ش لیبرۆن جیمس له‌هه‌ردوو ئه‌ستێره‌ی دیاری تۆپی پێ لیۆنێل مێسی و كریستیانۆ رۆناڵدۆ نزیك ده‌بێته‌وه كه ساڵانێكه زۆره پێشه‌نگی ریزبه‌ندی ئه‌و وه‌رزشكارانه‌یان گرتووه ساڵانه زۆرترین داهاتیان ده‌ستده‌كه‌وێت.\nئه‌و ئه‌ستێره‌یه بڕی 64 ملیۆن دۆلاری ته‌نها له رێگه‌ی ریكلام و بۆندی سپۆنسه‌ری و دوور له یارییه‌كه‌ی ده‌ستكه‌وتووه كه ئه‌و رێژه‌یه زیاتر له دوو هێنده‌ی مووچه‌كه‌یه‌تی له‌گه‌ڵ لۆس ئه‌نجلس لیكه‌رز كه 31 ملیۆن و 400 هه‌زار یۆرۆیه.\nداهاتی كینگ جه‌یمس زۆرترینه له‌مێژووی ئێن بی ئه‌ی و سه‌رجه‌م وه‌رزشه به كۆمه‌ڵه‌كانی تری ئه‌مریكا، به‌هۆی ئه‌مه‌ش چاوه‌ڕێ ده‌كرێت به‌م نزیكانه داهاته‌كه‌ی بگاته ملیارێك دۆلار.\nماوه‌ته‌وه بڵێین لیبرۆن جیمس به‌م دواییه به‌شێك له پشكه‌كانی یانه‌ی لیڤه‌رپوڵی كڕییه‌وه‌و بووه یه‌كێك له خاوه‌نه‌كانی یانه‌كه.


کۆمیسیۆن: لەماوەی ٢٤ کاتژمێردا ئەنجامی هەڵبژاردنەکان رادەگەیەندرێت\n5808 جار خوێندراوەتەوە\nسەرۆکی ئەنجوومەنی کۆمیسیاران لە کۆمیسیۆنی باڵای سەربەخۆی ھەڵبژاردنەکان لە عێراق رایگەیاند، "ئەنجامەکانی ھەڵبژاردنەکانی عێراق لە میانی ٢٤ کاتژمێردا، رادەگەیەندرێت".\nجەلیل عەدنان سەرۆکی ئەنجومەنی کۆمیسیاران لە کۆمیسیۆنی باڵای سەربەخۆی ھەڵبژاردنەکان لە عێراق لەکۆنفرانسێکی رۆژنامەنووسیدا ئاماژەى بەوە کرد ،"کۆمیسیۆن سەرجەم ئامادەکارییەکانی تایبەت بە ئەنجامدانی ھەڵبژاردنەکان تەواوکردووە لەوانە؛ نوێکردنەوەی تۆماری دەنگدەران، ناوی کاندیدان، ئەنجامدانی سێ تاقیکرنەوە بۆ ئامێرەکانی تایبەت بە دەنگدان، راگەیاندنی ئەنجامەکانی ھەڵبژاردنەکان بە ئامادەبوونی سەرۆکوەزیرانی عێراق".\nسەرۆکی ئەنجومەنی کۆمیسیاران لە کۆمیسیۆنی باڵای سەربەخۆی ھەڵبژاردنەکان ئاماژەی بەوەشکرد، لیژنەی باڵای ئەمنی ھەڵبژاردنەکان، ئامادەکارییەکانی بە ئامانجی پاراستنی بنکە و ناوەندەکانی دەنگدان لە رۆژی دەنگداندا تەواوکردووە.\nجەلیل عەدنان باسی لەوەشکردووە، لەبەر چەند ھۆکارێک، ھەڵبژاردنەکانی داھاتوو لە ھەڵبژاردنەکانی رابردوو جیاوازترە و وتیشی، "کۆمیسیۆن پابەندە بە جێبەجێکردنی یاسای نوێی ھەڵبژاردنەکان".\nلەبارەی راگەیاندنی ئەنجامەکانی هەڵبژاردنەکەشەوە، سەرۆکی ئەنجومەنی کۆمیسیاران ئەوەی خستەڕوو، "دوای تەواوبوونی پڕۆسەی دەنگدان لە میانی ٩٠ خولەکدا، ئەنجامەکانی ھەڵبژاردنەکان لە پارێزگاکانەوە دەگاتە نووسینگەی نیشتمانیی و دواتریش ئەنجامەکانی ھەڵبژاردنەکان لە میانەی ٢٤ کاتژمێردا، رادەگەیەندرێت".\nبڕیارە لە رۆژی ١٠ی تشرینی یەکەمی ئەمساڵدا، هەڵبژاردنی پێشوەختە لە عێراق بەڕێوەبچێت و تیایدا هەر سێ سەرۆکایەتییەکەی عێراقیش جەخت لە ئەنجامدانی هەڵبژاردنەکە لەکاتی خۆیدا و تەواوبوونی هەموو ئامادەکارییەکان دەکەنەوە.


ریال مەدریدی وێرانکردووە | KURDPLAT\nریال مەدریدی وێرانکردووە\nکوردپلات 10/12/2020 12:02:00 م ليست هناك تعليقات\nراپۆرتە رۆژنامەڤانییەکان لە ئیسپانیا، ئاشکرایانکرد کە نرخی ئیدین هازاردی ئەستێرەی بەلجیکیی یانەی ریال مەدریدی ئیسپانی بەشێوەیەکی خەیاڵی دابەزیوە.\nهازاردی تەمەن 30 ساڵان لە کۆتایی وەرزی 2019 - 2020 لە چێڵسی ئینگلیزییەوە رووی لە ریال مەدرید کرد، بەرامبەر بە 160 ملیۆن یۆرۆ، بەڵام بەهۆی زۆر تووشبوونی بە پێکانەکان نەیتوانیوە بەشداری لە زۆربەی یارییەکانی ئەو یانەیەدا بکات.\nهازارد دوای 14 مانگ لە گەیشتن بە سانتیاگۆ برنابیۆ، کە گرانترین گرێبەستە لە مێژووی ریال مەدرید، نەیتوانیوە هیچ شتێک پێشکەشی ریال مەدرید بکات، هۆکاری سەرکەیش ئەوەبووە کە لەوەتەی هاتووەتە ریزەکانی یانەی شاهانە 7 جار تووشی پێکان بووە.\nئەستێرە بەلجیکییەکە لە کۆی 55 یارییدا تەنیا بەشداری لە 22 یارییدا کردووە، بە واتایەکی دیکە هازارد بەشداری لە تەنیا 40٪ـی یارییەکانی ریال مەدریددا کردووە لەوەتەی بووەتە یاریزانی ئەو یانەیە، کە بێگومان بارودۆخەکە خراپتر دەبوو ئەگەر ڤایرۆسی کۆرۆنا نەهاتبووایە و یارییەکان بەردەوام ببان.\nهازارد بەهۆی پێکانەکانەوە 243 رۆژ نەیتوانیوە ئامادەی یاری و مەشقەکانی ریال مەدرید ببێت، جیا لەوەش ئەو بارودۆخە کێشەی قەڵەوبوون و زیادکردنی کێشی بۆ دروستکردووە.\nرۆژنامەکانی ئیسپانیا ئاماژە بۆ ئەوە دەکەن کە بەهای هازارد لە 160 ملیۆن یۆرۆوە دابەزیوە بۆ تەنیا 60 ملیۆن یۆرۆ، واتا نرخەکەی 100 ملیۆن یۆرۆ لە کەمی داوە.


ناوی كاندیده‌كانی یه‌كێتی بۆ پۆسته حكومیه‌كان بڵاوده‌كرێته‌وه\nنەتەوە | 17:34:03 2019-05-10 | (4,541) جار خوێندراوەتەوە\nیه‌كێتی نیشتمانی كوردستان له رێگه‌ی لیژنه‌یه‌كه‌وه هه‌ڵسه‌نگاندن بۆ سیڤی ئه‌و كه‌سانه ده‌كات كه ده‌یانه‌وێت له كابینه‌ی داهاتووی هه‌رێم پۆست وه‌ربگرن، دواتریش له مه‌كته‌بی سیاسی ناوه‌كان ده‌كرێنه‌وه، پاشان ئه‌نجومه‌نی سه‌ركردایه‌تی بڕیار له‌سه‌ر یه‌ك كه‌س ده‌دات بۆ ئه‌وه‌ی ببێته كاندیدی فه‌رمی حزبه‌كه‌یان بۆ وه‌رگرتنی پۆسته حكومیه‌كان.\nماڵپه‌ڕی دواڕۆژ له‌زاری سه‌رچاوه‌یه‌ك له سه‌ركردایه‌تی یه‌كێتی كه نه‌یویستووه ناوی ئاشكرا بكرێت بڵاویكردۆته‌وه، "ئه‌و لیژنه‌یه‌ی به سه‌رۆكایه‌تی (عومه‌ر فه‌تاح) دانراوه چه‌ند كۆبوونه‌وه‌یه‌كیان كردووه و زیاتر له 700سیڤیان بۆ وه‌رگرتنی پۆسته‌كان به‌ده‌ستگه‌یشتووه، هه‌ڵسه‌نگاندنیان بۆ ده‌كه‌ن، دواتریش مه‌كته‌بی سیاسی كورتكردنه‌وه له لیستی ناوه‌كان ده‌كه‌ن، پاشان ئه‌نجومه‌نی سه‌ركردایه‌تی بڕیار له‌سه‌ر یه‌ك كه‌س ده‌دات بۆ وه‌رگرتنی هه‌ر پۆستێك".\nوتیشی: "بۆ پۆستی جێگری سه‌رۆكی حكومه‌تی هه‌رێم تا ئێستا ته‌نها (قوباد تاڵه‌بانی) كاندیده و بۆ پۆستی جێگری سه‌رۆكی هه‌رێم بۆ كاروباری سه‌ربازی (شێخ جه‌عفه‌ر) خوازیاره ئه‌و پۆسته وه‌ربگرێت و زۆرتر ناوی ئه‌و ده‌هێنرێت، هه‌روه‌ها بۆ پۆستی وه‌زیری پێشمه‌رگه هه‌ریه‌ك له (مسته‌فا چاوڕه‌ش، شۆڕش ئیسماعیل، جه‌بار یاوه‌ر) ده‌یانه‌وێت ببنه كاندیدی حزبه‌كه‌یان".\nبه‌وته‌ی سه‌رچاوه‌كه: هه‌ریه‌ك له (حه‌مه‌ی حه‌مه‌سه‌عید، ئارامی حه‌مه‌ی مینا) بۆ وه‌زاره‌تی رۆشنبیری سیڤییان پێشكه‌شكردووه، زۆرتر ناویان ده‌هێنرێت، هه‌روه‌ها هه‌ریه‌ك له (د.عیزه‌ت سابر، د.پۆڵا خانه‌قا، ئاسۆس عه‌لی) سیڤیان پێشكه‌ش كردووه بۆ وه‌زاره‌تی كشتوكاڵ و زیاتر ناویان ده‌هێنرێت، جگه‌له‌وه‌ش (ده‌رباز كۆسره‌ت ره‌سوڵ) داوای وه‌زاره‌تی پلاندانانی كردووه، له‌گه‌ڵ ئه‌وه‌ش (ڕه‌وه‌ند كه‌ركوكی، جێگری به‌رپرسی مه‌ڵبه‌ندی كه‌ركوكی یه‌كێتی) داوای پۆستی وه‌زاره‌تی هه‌رێم بۆ هه‌ماهه‌نگی له نێوان هه‌ولێر و به‌غدا. تائێستا به‌هێزترین كاندیدیش بۆ پۆستی وه‌زاره‌تی خوێندنی باڵا (د.یوسف گۆران)ه.\nئاماژه‌ی به‌وه‌شكردووه، هه‌موو حزبه‌كان به‌هۆی فشاری رێكخراوه‌كانی ژنانه‌وه به‌ڵێنیانداوه ژنێك بكه‌نه وه‌زیر، یان پۆستێكی بده‌نێ كه ده‌سه‌ڵاتی وه‌زیری هه‌بێت له‌ناو یه‌كێتیش (په‌روین كاكه‌حه‌مه) ناوی هه‌یه بۆ ئه‌وه‌ی پۆستی وه‌زاره‌تێك یان ده‌سته‌یه‌كی پێبدرێت.\nسه‌باره‌ت به‌وه‌ی كه‌ی یه‌كێتی كه‌سێك بۆ پۆستی سه‌رۆكی په‌رله‌مان یه‌كلایی ده‌كاته‌وه، ئه‌و سه‌رچاوه‌یه ده‌ڵێت: "تا ئێستا ته‌نها (ڕێواس فایه‌ق و بێگه‌رد تاڵه‌بانی) ناویان هه‌یه بۆ ئه‌و پۆسته، ده‌بێت رێكبكه‌ون له‌سه‌ری یان یه‌كێكیان ته‌نازول بۆ ئه‌وی تریان بكات، یان دوو ساڵ به دوو ساڵ پۆسته‌كه به‌ڕێوه‌به‌رن".\nهاوكات به‌پێی زانیارییه‌كان بۆ هه‌ر پۆستێك سیڤییه‌كی زۆر پێشكه‌شكراون، به‌ڵام ئه‌و ناوانه‌ی بڵاوده‌كرێنه‌وه، ئه‌وانه‌ن كه زۆرترین چانسیان هه‌یه بۆ وه‌رگرتنی پۆسته‌كه و زیاتر ناویان ده‌هێنرێت و ره‌زامه‌ندی زۆرینه‌یان له‌سه‌ره.


ئه‌نفالستان – کورد و ئەنفال و ئیجە\nکورد و ئەنفال و ئیجە\nMar 19, 2016 Omer وتار لێدوان نووسین ناچالاککراوە لە کورد و ئەنفال و ئیجە\nئەی کورد تۆ لە چ توخمێکی؟ لەگەڵ خودی خۆت لاسار و بۆ ئەوانی دی دەستەمۆ، لەگەڵ ژیان سەرکێش و بۆمەرگیش نەرم وەک قوربانی بوونت بەرەو بەهەشت بێت ئاوا دەچیتە بەردەستی جەلادەکانت، ئەنفال و ئیجە، لم و بیابان، پڕن لە جەستەی ساردەوە بووی ئێمە، پڕن لە گۆشت و ئێسک و خوێن و چیرۆکی مەرگی بەکۆمەڵی کورد.\nلەمێژە تۆ هەر خۆت بەدەست مەرگەوە دەدەیت و ئامادە نیت بۆ ژیانێکی شایان، نیشتمان بەجێدێڵیت و بەناو کێڵگەی ئەڵغام و شەپۆلی ئاودا، کۆچ دەکەیت بۆ نیشتمانی ئەو قژ زەرد و چاو شینانەی (سەرڕەش) بەشایانی پەناهندەیش نازانن و بوون و نەبوونمان لەلایان بەهای سەگێکی تیسکنی نییە. ئەوە هەر قاچاغچییەکان نین بیر لە دادۆشین و ڕووتکردنەوەمان دەکەنەوەو ئامادە نین بۆ سەلامەتی کۆچبەرەکان یەختە خراپەکانیان چاک بکەن، بەڵکو ئێمەش ئامادە نین یەختە خراپەکەی نیشتمان و شۆفێرە ناشی و دڵرەقەکانی چاک بکەین. وەک چۆن کۆچەرەکان ژیان و چارەنووسی خۆیان دەدەنە دەست قاچاغچییە قۆڵبڕ و دڵڕەقەکان، ئێمەش ژیان و چارەنووسی خۆمان و منداڵەکانمان داوەتە دەست سیاسییە نەوتفرۆش و دڵڕەقەکان، بەختی خۆمان داوەتە دەست سەرکردە قۆڵبڕەکانی باشوور.ژیان و مەرگی بە کۆمەڵ و تراژیدیاکان چەندە بە دەست جەلادەکانی ئەنفال و شەنگال و قاچاغچیەکانی دەریایە، دوو هێندەش بەدەست بێباکی و نەزانی خۆمان.\nئێمە میللەتێکین، چەکمان کردووەتە مەحەک و عەقڵمان لە مەنگەنەداوە، هەر بۆیە نە ئەنفال و نە راپەڕین، نە کۆمەڵکوژی و نە یادەوەری… ڕاینەچڵەکاندووین، بەهیوام مەرگی قوربانییەکانی دەریای ئیجە بەس بێت و ڕامانبچڵەکێنێت و بمانهێنێتەوە سەرخۆ.\nئێمە میللەتێکین، هێندە ساویلکەین بەحیلەی قسەزانەکانی سیاسەت فریو دەخۆین کە دەڵێن هەتا ڕووبەری گۆڕستانەکانمان فراونتربن بەختی بەدەوڵەتبوونمان زیاترە. ئەو حیلە بازانەی نیشانەشکێنیان لە بیریار و هونەرمەند و تەکنۆکراتەکان لەلا بە نرخترە!.\nهەربۆیە پەندمان لە ستەمکاری بەعس وەرنەگرت و فەرماندەی جەنگاوەرەکانمان کردە خاوەن باخ و ڤێللا و کۆمپانیا، ئەوانەمان بە ئەدیداس و پۆستاڵەوە لە بەرەکانی جەنگەوە هێنایەوە و کردمانن بە سەرکردە و فەرماندەی شار و ئاوەدانی! لە کاتێکدا ئەوان بۆ خۆیان دانیان بەو ڕاستییەدا نابوو کە دەزانن پردەکان بڕوخێنن و شارەکان وێران بکەن، وەلێ نازانن دروستیان بکەن! کەچی ئێمە هەر چەپڵەمان لێدا و وتمان ئێوە مەزنن، مەزنتر لەوەی ژیان پێویستیەتی، ئێوە فریشتەی ئازادی و داهێنەری هەموو جوانییەکن، لە کاتێکدا ئەوان مەزن نەبوون، گرگن بوون، فریشتەی ئازادی نەبوون، شەیتانی ١٢ عیلم و داهێنەری هەموو ناشرینییەک و دوژمنی هەموو جوانییەک بوون.\nئێمە، هێندە خۆمان گچکە بینی، بڕیاری مەرگ و ژیان و شەڕ و ئاشتیمان بە کەسانێک بەخشی، کە هەرگیز دانوویان لەگەڵ ئاشتی نەکوڵاوە و لە داهاتووشدا ناکوڵێت، لەبەرئەوەی ئەوان هەر لە شەڕدا هەست بە بوونی خۆیان دەکەن، ئەوان کاتێک مەزاری شەهیدانی هەڵەبجەیان لەبەردی مەڕمەڕ دروست دەکرد، کە هەڵبجەییەکان ژیانیان لەناو داروپەردوی ڕووخاودا بوو، سەرشەقامەکانی قوڕ و لیتە داپۆشیبوون.\nلەکاتێکدا زانست فڕۆکەی بێ فڕۆکەوان و ئۆتۆمبێلی بێ شۆفێر دروست دەکەن و سیاسەتمەدار و حەکیمەکانی ئێمەش مووچەخۆری بێ مووچە دروست دەکەن! ئەی کورد تۆ چیت و کەی بیر لەژیان وشکۆمەندی دەکەیتەوە؟


وتووێژ:ژێرزەمین - ویکیپیدیا، ئینسایکڵۆپیدیای ئازاد\nزەمین وشەیەکی فارسییە لە کوردیدا دەڵێن زەوی. بیکەنە ژێرزەوی ئەگەر چی پیم وایە ژێرزەوی بە مانای undergroundە. بەمە لە کوردیدا دەڵێن «ژێرخان». لە ھەنبانەشدا ھاتووە و ئاوا مانا لێدراوەتەوە «ئۆدەی بنەوە لە خانوو».--چالاک وتووێژ ١٤:٥٦، ٣ی ئابی ٢٠١٦ (UTC)\nزەمین فارسییە بەڵام ژێرزەمین کوردییە، بیانی بوونی بەشێکی وشەیەک نابێتە ھۆی تەواو بێگانەبوونی وشەکە، ژێرزەوی وەک وتت بە شتێکی تر دەڵێن، و ژێرخانیش ئێستا مانایەکی تر وەرگرتووە، وەک لە ژێرخانی سیاسی، ژێرخانی ئابووری. خەڵکیش ھەر ئەوە دەڵێن. | سەرچیا — ١٥:٠٨، ٣ی ئابی ٢٠١٦ (UTC)\nکاک سەرچیا ئەگەر فەرھەنگەکەی مامۆستا ھەژارت لە لایە سەیری بکە بزانە بۆ ژێرزەوی چ نووسراوە (ئەگەریش نیتە بۆت دەنێرم). ڕووبەڕووی ژێرزەوی نووسراوە ژێرزەمین. بەس حەز لە فارسی دەکرێ من تاوانبار نیم. ژێرخانیش ئەگەر مەبەستت ھەر ئەم وتارە و Infrastructure بێ، ئەوە لە باشوور بەم دەردەوە چووە و مانای ژێرخان لە ھەنبانەدا بە جوانی ھاتووە. لای ئێمەش بەمە دەڵێن ژێربینا. ھەر واز لە ژێرخانەکە بھێنین. مەبەستی من ئەوە بوو ژێرزەوی کوردیترە.--چالاک وتووێژ ١٥:٢٨، ٣ی ئابی ٢٠١٦ (UTC)\nبرا تازە لە وتووێژێکی دیش نووسیم کە من ناوە باوەکان لەبەرچاو دەگرم، فەرھەنگی مامۆستا ھەژاریش ڕەنگە باشترینی فەرھەنگە کوردییەکان بێت، بەڵام ھێشتا نابێت بە سەرچاوەی سەرەکی بۆ ئێمە. مەسەلەش حەزکردن لە ھیچ زمانێکی تر نییە، وشەکە لەنێو نووسین و خەڵک باوە و بەکاردێت. گۆڕینی کاری ئێمە نییە، با لە زمانێکی تریشەوە ھاتبێت، کێشە چییە، نازانم بۆ بەو شێوەیە لە کوردیدا ترس لە وشەی بیانی ھەیە و دژانی ئەوەندە زۆرن. ھەر ئەم شتە یەکێک بووە لە ڕێگرییە ھەرە گەورەکان لەبەردەم گەشەی کوردی، بەناوی پاککردنەوەی زمان، کوردییان وا پەک خستووە. با لە ئینگلیزی بڕوانین، چەندی وشەکانی ڕەسەنن و وەری نەگرتوون؟، کە وشەیەکیش مانایەک وەردەگرێ وەک (Infrastructure) کێشە لەوە چییە؟ دەبێ شتێکی وا بکرێت، بە ڕای من ھەر یەک لەو وشانەی ئاماژەمان پێدان بەرانبەری تەواویان ھەیە و ئەوەی دەیکەین بەلاڕێبردنی زمانە. | سەرچیا — ١٥:٤٤، ٣ی ئابی ٢٠١٦ (UTC)\nبۆ باوی، لای ئێمە ژێرزەمین بۆ ژێرەوەی باڵەخانە و خانوو بەکاردێت، وە ژێرزەوی ئەوە زیاتر بۆ ئاوی ژێرزەوی (Groundwater) بەکاردێت لەئەنجامەکانی گووگڵیش دیارە. بۆچوونی من گرنگ نییە کامە دەبێت ناوی سەرەکی گرنگ ئەوەیە ڕەوانەکەر بۆهەموو شێوەزار و ناوچەکان هەبن وە زۆر وشەمان لەگەڵ زمانەکانی دیکە هاوشێوەیە ئەگەر ژێرزەمینیش وابێت ئەوا کێشە نابێت ئەوەتا عەرەبی و فارسی یەک وشەیان (سرداب) بەکارهێناوە ئەوەندە بەسە ئێمەش هەمان وشەمان بەکارنەهێناوە :) > Kushared (لێدوان) ١٦:١١، ٣ی ئابی ٢٠١٦ (UTC)\nلە کوردیدا وەک فارسی و عەرەبی بەرامبەر بەمە وشەی «سارداو»مان ھەیە. سەیری فەرھەنگەکان بکەن. چون Basement شوێنکی ساردە و بۆ ساردراگرتنی ئاو بەکارھاتووە بۆیە لە فارسی و کوردی وای پێ دەڵێن. عەرەبیش وەری گرتووە.\nمن ئامانجم پاککردنەوە کوردی لە وشەی بیانی نییە. زمانێک وشەی بیانی تێدا نەبێ بێگومان زمانێکی نەخۆشە. من ئەمە لەمێژە دەزانم. بەس لێروە وتم زەمین و زەوی یەک شتن با زەوی دابنرێ. دواتر باسی ژێرخان ھاتە ئاراوە کە مەبەستی من نەبوو. پێدانی مانای نوێ بە وشەکانیش لە زماندا شتێکی زۆر ئاساییە بەڵام مەرجەکانی خۆی ھەیە. وا نییە بە مانگا بڵێین ئەسپ و بڵێین کێشە چێ نابێ. با واز لەم وتووێژە بێنین. مەبەست ئەمە نەبوو. لەگەڵ رێزم.--چالاک وتووێژ ١٦:٤٨، ٣ی ئابی ٢٠١٦ (UTC)\nکاک چالاک کە وشەیەک بەھەڵە بەکارھاتووە لە ڕابردوو و ئێستا ئێمە بەکاری دێنین گەر ھەڵەش بێت نابێتە تاوانی ئێمە، نامەوێ بابەتەکە بگۆڕم، بۆ نموونە وشەکانی دەست و پەنجە، وەک دیارن (دەست = دە + ست (پەنجە)) واتای ھەردوو دەستەکە و دە پەنجە دەدات، ئێستا واتایەکی دی ھەیە، یان پەنجە کە مەبەستی لێ پێنج ئەنگوستی دەستە و مەبست لێی دەستە و ئێستا بەرانبەر ئەنگوست بەکاردێت، ئەمە لە ڕابردوو وا ھاتووە و ئێستا ھەمووان دەزانن مەبەست لێیان چییە. ڕاستییەکەی ھەر شتێک کێشەداربێت و ھەڵەی ھەبێت شایانی وتووێژە و دژی نین، بەڵام بەم شێوەیەش نا کە لە ویکیپیدیای کوردی ھەیە، ھەر وتارێک گە ناوی تری بوو، بە ڕەوانەکەر چارەسەر دەکرێ و ڕەنگە وتووێژ پێویست نەکات. بۆ سارداویش ڕەنگە بۆ (cellar) گونجاوبێت و ئەوەندە بەکارنەھاتووە. | سەرچیا — ١٧:٠٩، ٣ی ئابی ٢٠١٦ (UTC)\nدەست لەمە پێک نەھاتووە براکەم. دەست لە ئەوێستادا zasta- بووە و پەیوەندی بە دەوە نییە. بۆچوونی پەنجە دروستە بەڵام ئەمەش لای ئێوە ئاوایە و لای ئێمە بە مانا دروستەکەی بەکاردێ. بۆ cellarیش لە ویکی ئینگلیزیدا ھەر لە تەنشت Basementەوە ھاتووە.\nمنیش نامەوێ زیاتر ئەم باسە درێژە پێ بدەم. بەڵام بێگومان ئەگەر ئێمە بمانەوێ زمانێکی ستانداردمان ھەبێت دەبێ رۆژێک بڕیار بدەین کێشەی وشەکان یەکلایی بکەینەوە. ئەو دەم ناچارین لە نێوان پەنجە و ئەنگوست یەکانیان ھەڵبژێرین. ئەمەش دەبێ بنەمایەکی زانستی ھەبێ. بۆ پەنجە نا بۆ ئەنگوست؟ بەس من تا ئێستا لە باشوور کە کوردی زمانی ڕەسمییە نەمدیوە کارێکی زانستی لەسەر زمان بکرێ. ئەمە ستەمە ئەگەر بۆ شتێک بەشێکی زۆری کورد وشەیەکی ڕەسەنیان ھەیە بێن و وشەیەکی بیانی بۆ دابنێن. ئەمە پاککردنەوەی زمان نییە. ئەمە دەمارگیرییە؛ چون من وا دەڵیم ھەموو دەبێ وا بڵێن!\nئەگەر ئێستا زمانی کوردی چەند زمانەوانی ھەبوایە دانیشتبان لەسەر بوارە جۆربەجۆرەکانی زانست کاریان کردبا و فەرھەنگیان نووسیبا ئێستا ئێمە لێرە لەسەر ئەمە وتووێژمان نەکرد. فەرھەنگ بەدیھیترین شتی ھەر زمانێکە ئێمە ئێستاش خاوەنی فەرھەنگێکی چڕوپڕ و زانستی نین. زمانێک فەرھەنگی نەبێ ھیچی نییە. کەوابوو ئەم لێدوانانە جێگای گلەیی نین. سەرم ھێشاندی کاکە.--چالاک وتووێژ ١٨:٠٣، ٣ی ئابی ٢٠١٦ (UTC)\nکاک چالاک گە تۆ گلەییت لە حکوومەتی باشوور و دامەزراوەکانی پەیوەندیدار بە زمان و بێخەمییەکەیان ھەبێت، ئێمە دە ئەوەندە و زیادتریش ھەمانە، دەزانین زۆر کەمتەرخەم بووە و لە زۆر ڕووەوە زەرەریشی بووە و بە ئەرکی خۆی ھەڵنەستاوە. دەزانم لێدوان و قسەکانیشت لە خەمخۆریتانە، و بۆ ئەمە سوپاست دەکەم، ھیوام وایە لە ویکیپیدیا ھەرگیز باسی باشووری و ڕۆژھەڵاتی ئەو شتانە نەکرێت، بۆ وشەکانیش زۆر جاران کە ئینتەرنێت دەکەین بە پێوەر ئێمە نازانین کێ نووسینەکانی نووسیووە، نووسەر لە عێراقە یان ئێران یان ئەورووپا، ئەوەی دەیزانین ئەوەیە کوردێک ئەمەی نووسیووە. منیش نامەوێت زۆر دایبڕێژم، بەو ھیوایەی بێزارم نەکردبن. | سەرچیا — ١٨:٤٦، ٣ی ئابی ٢٠١٦ (UTC)\nوەرگیراو لە «https://ckb.wikipedia.org/w/index.php?title=وتووێژ:ژێرزەمین&oldid=485281»\nئەم پەڕەیە دواجار لە ١٨:٤٨ی ٣ی ئابی ٢٠١٦ نوێ کراوەتەوە.


سه رۆكی كۆمیته ی ڕزگار كردنی نێو نه ته وه ی ئای ئار سی بنكه له نیویۆرك ده ڵێ عێراق ووڵاتێكی به خێرو بێره و ووڵاتێكی هه ژار نییه و ووڵاتێكی نه خوێنده وار نییه - 2003-04-26\nی مانگی چوار ٢٦, ٢٠٠٣\nكۆمیته ی ڕزگار كردنی نێو نه ته وه ی IRC بنكه له نیویۆرك، یارمه تییه مرۆڤایه تی بۆ قوربانیانی پێكدادان و چه وساندنه وه و زۆرداری له سه رانسه ری جیهاندا دابین ده كات. سه رۆكی IRC\nGeorge Rupp ، ده ڵێ: عێراق به شێوه یه كی زۆر جیاوازی هه یه له گه ڵ زۆربه ی ناوچه كانی جیهاندا.\nبه ڕێز Rupp ده ڵێ: "ئه مه ووڵاتێكی به خێرو بێره و ووڵاتێكی هه ژار نییه و ووڵاتێكی نه خوێنده وار نی یه، به ڵام ووڵاتێكه به شێوه یه كی تۆقێنه رانه به هۆی ڕژیمه كه ی سه دام حسینه وه بۆته قوربانی و هه روه ها به هۆی كاره ساته كانی ئاكامی ڕێبازی ئابووریشه وه كه ماوه ی ئه م دوانزه ساڵه ی ڕابردوو له سه ریان بووه."\nبۆ نمونه، به رێز Rupp ده ڵێ: هه ربه گێرانه وه و چاكردنه وه ی ژێر خانی كشتوكانی عێراق، ووڵاته كه ده توانێ خۆراكی خۆی دابین بكات. ئه و دارای یه ش كه له وه پێش به كار هێنراوه بۆ خواردن ده توانێت خه رجی بكات له پرۆسه ی ئاوادان كردنه وه دا. و عێراق ده بێته سه ر چاوه یه كی ته واوی دانه وێڵه. ئێستا كه IRC پێنج تیمی له عێراق دا كارده كه ن بۆ گه ڕانه وه ی چاكردنه وه ی ئاو و ئاورۆكانی ووڵاته كه و دابین كردنی خزمه ت گوزارییه سه ره كی یه كانی ته نده روستی و كارده كه ن له گه ڵ و ئه و كه سانه ی كه جێگه ی كارمه نده كانی پێشوویان گرتۆته وه. به ڵام به رێز Rupp به هۆی زۆری سه رچاوه كانی عێراق كاره كانی ئه م گروپه له ووڵاته كه دا ده لێ ماوه ی كورت ده چێت. "له ماوه ی سێ بۆ شه ش مانگدا، باری فریا گوزاری مرۆڤایه تی له عێراقدا وه ك ئه وه نییه كه له ووڵاتانی تردا هه یه. ئێمه گرنگی ده ده ین به ئه و شوێنانه ی كه به راوردیان ده كه ین و كه م ناویان هه یه و هه روه ها مه سه له ی تریش. ئه وجا ده چین به ره و ناوچه كانی تر كه بزانین خزمه ت گوزاری ئێمه یان پێویست ده بێت. ده بێت ئه وه ش بڵێین عێراق به خێرایی ده كه وێته وه سه ر پێ ی خۆی."\nزۆربه ی چاودێرانی یارمه تی مرۆییه كان ده ڵێن ئاوادان كردنه وه ی ئێراق وه ستاوه ته سه ر ئه وه ی چۆن به رێوه دوبرێت و كێ به رێوه ی ده بات. یه كێك جێگرانی سكرتێری گشتی نه ته وه یه كگرتوه كان Shashi Thardoor ده ڵێ پێویسته عێراق به زووترین كات سه روه ێی خۆی دابمه زرێنێته وه چونكه هه ر پرسیارێك كه ده كرێت ده رباره ی كێ ووڵاته كه به رێوه ده بات ئه وا كارده كاته سه ر له ناو بردنی ئابووری ووڵاته كه. به ڕێز Thardoor ده ڵێ: "كڕیاره كان و فرۆشیاره كان كێشه یه كی ڕاسته قینه یان هه یه كڕینی شتێك یان كه ل و په لێك و پاشان یه كێك داوای ده كاته وه. پێم وایه ده بێت خه ڵك وژدانی هه بێت. ئه مه كاری یاسای نێو نه ته وه ییه و مه سه له یه كی لابه لا نییه، به ڵكو مه سه له یه كی بنچینه ییه."\nShashi Thardoor ده ڵێ پێویسته نه ته وه یه كگرتوه كان له جاتی ئه مریكا و بریتانیا كاربكات هه ر به سه قام گیر كردنی ئاسایش له ووڵاته كه دا له لایه ن هێزه كانی هاوپه یان، تاوه كو ده سه ڵاتیش بدرێته ده ست حكومه تی ئنتقالی عێراقی به زوترین كات. به ڕێز Thardoor ده ڵێ ئه و گۆڕانكاری یه ی كه له ئه ڤغانستان روویدا دوای لابردنی تالبان ده توانرێت بكرێته نموونه یه ك بۆ عێراق و به ره و پێشه وه درێت. به رێز Thardoor و Rupp پێكه وه ئه م گفتوگۆ یانه یان ده كرد ده رباره ی كێشه ی عێراق له ئه نجومه نی په یوه ندی یه كانی ده ره وه له نیویۆرك.


ڕاگەیەندراوی كۆبوونەوەی هاوبەشی یەكێتیی نیشتمانیی كوردستان و پارتی دیموكراتی كوردستان – wazho.net\nڕاگەیەندراوی كۆبوونەوەی هاوبەشی یەكێتیی نیشتمانیی كوردستان و پارتی دیموكراتی كوردستان\nتشرینی دووه‌م 9, 2020\t1863186 جار خوێندراوەتەوە\nئەمڕۆ دووشەممه 9/11/2020 لە سەرۆكایەتیی هەرێمی كوردستان، بە سەرپەرشتیی نێچیرڤان بارزانی، سەرۆكی هەرێمی كوردستان و بە ئامادەبوونی بافڵ تاڵەبانی، هاوسەرۆكی یەكێتیی نیشتمانیی كوردستان، پارتی دیموكراتی كوردستان و یەكێتیی نیشتمانیی كوردستان كۆبوونەوە.\nلە كۆبوونەوەكەدا وێڕای بەخێرهێنان و سوپاسكردنی وەفدی هەردوولا لەلایەن سەرۆكی هەرێمی كوردستانەوە تیشكخرایە سەر بارودۆخی سیاسی بەگشتی و بارودۆخی عیراق و هەرێمی كوردستان و ئەو گیروگرفتانەی بەرۆكی خەڵكی هەرێمی كوردستانیان گرتووە، بەتایبەتی لەڕووی ئابووری و داراییەوە كە بەهۆی لێكەوتەكانی بڵاوبوونەوەی ڤایرۆسی كۆرۆناوە، جیهان و عیراق و هەرێمی كوردستانی گرتووەتەوە.\nبەڕێزیان جەختی لە گرنگیی كاری هاوبەشی نێوان سەرجەم لایەنە سیاسییەكانی هەرێمی كوردستان، بەتایبەتی نێوان پارتی و یەكێتی كردەوە و ئامادەییی سەرۆكایەتیی هەرێمی كوردستانی نیشاندا بۆ پاڵپشتی و هاوكاریی سەرخستنی كاری پێكەوەیی و هەماهەنگیی نێوان هەموو لایەنەكان.\nدواتر وەفدی هەردوولا گفتوگۆی راشكاوانەو بەرپرسانەیان لەسەر كۆی پرسەكان كردو دووپاتی بەرپرسیاریەتیی هاوبەشیان بەرامبەر پرۆسەی سیاسی و حوكمڕانی لە هەرێمی كوردستان كردەوە، هەردوولا كۆك بوون كە پێویستە پێكەوە لەگەڵ لایەنەكانی دیكەی هەرێمی كوردستان هەنگاوی جددی و كردەیی بنێن بۆ چارەسەركردنی گرفتەكانی نێوانیان و هەموو تواناكانیان بخرێنەگەڕ بۆ روبەڕووبوونەوەی ئەم بارودۆخەو پشتیوانیی دامەزراوەكانی هەرێمی كوردستان بۆ خزمەتكردنی هاووڵاتیان.\nبارودۆخی ئەمنی هەرێمی كوردستان و رێزگرتن لە قەوارەی سیاسی و دەستووریی هەرێم تەوەرێكی دیكەی كۆبوونەكە بوو، هەردوولا كۆك بوون كە پاراستنی ئارامی و سەقامگیریی هەرێمی كوردستان، ئەركی هەموو لایەكە.\nهەردوولا پشتگیریی خۆیان بۆ ئامادەكارییەكانی حكومەتی فیدراڵ و لایەنە پەیوەندارەكان بۆ سەرخستنی هەڵبژاردنی پێشوەختەی عیراق دووپاتكردەوە و لەم رووەوە هەماهەنگی و هاوكاریی نێوان نوێنەرانی هەرێمی كوردستان لە بەغدا بەرز هەڵسەنگێنراو دووپاتی بەردەوامی ئەو هەماهەنگییە كرایەوە.\nلە تەوەرێكی دیكەی كۆبوونەوەكەدا هەڵسەنگاندن بۆ جێبەجێكردنی رێككەوتنە سیاسی و ئیدارییەكانی نێوان هەردوولا كرا، لەنێویشیاندا بابەتی لامەركەزییەت لە هەرێمی كوردستان، هەردوولا پابەندیی خۆیان دووپات كردەوە بەڕێككەوتنی سیاسیی نێوانیان و بەرنامەی كاری كابینەی نۆیەمی حكومەتی هەرێم بۆ بەرجەستەكردنی لامەركەزییەت لە هەرێم و شۆڕكردنەوەی دەسەڵاتەكان و لەئەستۆگرتنی بەرپرسیاریەتیی هاوبەش و نەهێشتنی رۆتین لەڕاییكردنی كاری هاووڵاتییان و پێشكەشكردنی پڕۆژە و خزمەتگوزارییە گشتیەكان، لەم رووەوە هەنگاوەكان بەئەرێنی هەژماركران و دووپاتی بەردەوامیی كاری هاوبەش بۆ جێبەجێكردنی تەواوی رێككەوتنەكان كرایەوە و میكانیزمی گونجاو لەو رووەوە بڕیاری لێدرا.\nلە كۆتاییی كۆبوونەوەكەدا،دووپاتی بەردەوامی كاری هاوبەش و هەماهەنگی لەناو دامەزراوەكانی هەرێمی كوردستاندا كرایەوە كە ئامانج لێی خزمەتكردنی هاووڵاتیان و تێپەڕاندنی ئەو بارودۆخە سەختەی سەر شانی خەڵكی هەرێمی كوردستان بێت.\nPrevious نرخی نەوت چوەوە سەروو 40 دۆلار\nNext پەكەكە: پێویستە هیچ كەسێك هێزمان تاقینەكاتەوە


کوردیپێدیا - بنکەی حەپسەخانی نەقیب\n☂ بنکەی حەپسەخانی نەقیب | 🏷 پۆل: پارت و رێکخراوەکان | زمانی بابەت: 🏳 کوردیی ناوەڕاست | 👁🗨\nبنکەی حەپسەخانی نەقیب\nیەکێکە لە بنکە پەروەردەیی و ڕۆشنبیریەکان سەر بە پەروەردەی ڕۆژئاوای بەرێوبەرایەتی پەروەردەی سلێمانیسلێمانی، دەکەوێتە گەرەکی سەرچنار.\nلە ئێستادا بەڕیز نەوزاد حەمەفەرەج محەمەد بەڕیوبەرە.\n➕ ئەم بابەتە لەلایەن: (جوان عومەر ئەحمەد)ەوە لە: Nov 26 2019 9:20PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Nov 26 2019 10:12PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Nov 26 2019 9:21PM باشترکراوە


وێنە داواکراوەکان بۆ پەڕەکانی ویکیپیدیا ٢٠٢١ - Meta\nوێنە داواکراوەکان بۆ پەڕەکانی ویکیپیدیا ٢٠٢١\nThis page is a translated version of the page Wikipedia Pages Wanting Photos 2021 and the translation is 85% complete.\n١ Wikipedia Pages Wanting Photos 2021\n١.١ چۆن بەشداری بکەم\n١.٢ سینتاکسی ناوی پەڕگە و وەسف\n١.٣ یاساکانی کەمپەین\n١.٤ دەتەوێت چۆن بەشداربیت لە کەمپەینی #WPWP؟\n١.٥ دەمنامەی کەمپەینەکە\n١.٦ پۆلینی خەڵاتە نێودەوڵەتییەکان\n١.٧ خەڵاتەکانی پۆلینی کۆمەڵگای عەرەبی\n١.٨ پۆلینی خەڵاتی ویکی ڵەڤ ئەفریقا\n"وێنە داواکراوەکان بۆ پەڕەکانی ویکیپیدیا" کەمپەینێکە کەتێیدا نووسەرانی ویکیپیدیا لە جیهان، هەروەها کۆمەڵگاکانی ویکیپیدیا لە زمانە جیاوازەکان هەڵدەستن بە زیادکردنی وێنە بۆ ئەو وتارانەی کە لە ویکیپیدیا وێنەیان نییە. ئەم کەمپەینە بۆ بەکارهێنانی ئەو وێنانەیە کە لە پێشبڕکێیە فۆتۆگرافییەکانی ویکیمیدیا کۆمۆنز بەدەست هاتوون وەک گەشتی فۆتۆگرافی کە لەلایەن کۆمەڵگای ویکیمیدیا ڕێکخراوە، بەکاربهێندرێنەوە لەناو وتارەکانی ویکیپیدیا. وێنەکان یارمەتیدەردەبن بۆ سەرنجڕاکێشانی خوێنەر و باشتر یارمەتی خوێندەر دەدەن لەوەی تەنیا لاپەڕەیەکی درێژ لە تێکست بخوێننەوە، هەروەها وا دەکەن وتارەکان سەرنجڕاکێش دەربکەون بەلای خوێنەر.\nهەزاران وێنە بەخشراون بە پڕۆژەی ویکیمیدیا کۆمۆنز لەڕێی پڕۆژەکانی فۆتۆواڵکس، هەروەها پێشبڕکێیەکانی ویکی مۆنیومێنتسی خۆشدەوێت،ویکی زەوی خۆشدەوێت، ویکی فۆلکلۆری خۆشدەوێت و هتد. بەڵام لەگەڵ ئەوەشدا بەشێکی کەم لەم وێنانە بەکارهاتوون لە وتارەکانی ویکیپیدیا. لە ئەمڕۆدا ویکیمیدیا کۆمۆنز بە ملیۆنان وێنەی لەخۆگرتووە بەڵام بەشێکی کەم لەم وێنانە بەکارهاتوون لەناو وتارەکانی ویکیپیدیا. ئامانجی ئەم پڕۆژەیەمان لەوەیە کە ببینە پردێک بۆ کەمکردنەوەی ئەو ڕێژەیە.\nچۆن بەشداری بکەم\nبەرلەوەی بەشداری بکەیت، گرنگە کە تەواوی ڕێنمایی و یاساکان بخوێنیتەوە. ئەگەر وانەکەیت ڕەنگە بەشدارییەکانت لە پێشبڕکێیەکە وەرنەگیرێت.\nئەگەر هەژمار هەیە لە هەر زمانێکی ویکیپیدیا، بچۆ ژوورەوە یانیش ئەگەر نیتە ئەوا هەژمارێکی نوێ درووست بکە لە ویکیپیدیا (لە هەر زمانێک)، دەتوانی لیستی هەموو زمانەکانی ویکیپیدیا لێرە بدۆزیتەوە.\nئەو وتارانە بدۆزەرەوە کە پێویستیان بە وێنەیە. لێرە شتێک بدۆزەرەوە.\nوێنەیەکی گونجاو لە ویکیمیدیا کۆمۆنز بدۆزەرەوە. بەدوای وێنەیەکدا بگەڕێ. بۆئەوەی بەباشی بگەڕێی ئەوا دەتوانیت چاو لەو فێرکارییەش بکەیت ئێرە. ئێرەش چەند ڕێنماییەکی باشی لەخۆ گرتووە، دەتوانیت خوێنەری بیت. تکایە ئەوەت لەبیر بێت کە ئامانجی دانانی وێنە ئەوەیە وابکات خوێنەر بەردەوام بێت و باشتر لە وتار یان بابەتەکەی ویکیپیدیا بگات. هەربۆیە دەبێت ئەو وێنانەی بەکاری دێنیت پەیوەندیدار بن.\nلەناو وتارێكی ویکیپیدیا، بەشێک بدۆزەرەوە کە پێویستی بە وێنە بێت ئەمەش بەو ئامانجەی یارمەتی خوێنەر بدات کە ئاسانتر لەبابەتەکە تێبگات. دوگمەی دەستکاری دابگرە و وێنەیەک دابنێ لەگەڵ دانانی کورتەیەکی وێنەکە. هەوڵبدە باشترین وێنەکان لەڕووی کوالیتییەوە بدۆزیتەوە کە بەردەستن. دانانی وێنەی تەڵخ و تاریک ئەوا بابەتەکە زۆر بچووکتر دەکاتەوە، هەربۆیە تەنیا لەکاتی پێویست نەبێت ئەوا شتێکی باش نییە کە بەکاربێن. بەباشی بیربکەرەوە کە کامە وێنە گونجاوە بۆ ئەو وتارەی کە دیاریت کردووە. مەرجە کە کە پوختەی دەستکارییەکەت ئەوا شتێک بنووسیت و باسی گۆڕانکارییەکەت بکەیت، هەروەها دەبێت هاشتاگی #WPWP بەکاربهێنیت لە پوختەی دەستکارییەکەت بۆ هەموو ئەو وتارانەی کە وێنەی بۆ دادەنێیت. دەتوانیت پێشبینین دابگریت بۆئەوەی پێداچوونەوەیەک بکەیت و پاشان پاشەکەوتی گۆڕانکارییەکانت بکەیت. سەیری ئەم پەڕەیە بکە Guide on how to use WPWP Campaign Hashtags، بۆ ئەوەی بزانیت کە چۆن هاشتاگ بەکاردێنیت.\nتکایە ئەگەر لەناو داڕێژەکان وێنە دادەنێیت ئەوا شێوازی دانانی زۆر ئاسانترە، تەنیا ناوی وێنەکە دەننووسیت، بۆیە لەبڕی ئەوەی کە بنووسیت [[File:Obamas at church on Inauguration Day 2013.jpg|thumb|The Obamas worship at [[African Methodist Episcopal Church]] in Washington, D.C., January 2013]] تەنیا بنووسە The Obamas at church on Inauguration Day 2013.jpg.\nسینتاکسی ناوی پەڕگە و وەسف\nهەسکیێکی سیبێریایی کە وەک ئاژەڵێکی کۆڵبەر بەکارهاتووە.\nنموونەیەکی سادە (دانانی وێنە لەلای ڕاست)\n[[File:Siberian Husky pho.jpg|thumb|alt=سەگێکی سپی یاری لەگەڵ منداڵێکدا دەکات. |هەسکیێکی سیبێریایی کە وەک ئاژەڵێکی کۆڵبەر بەکارهاتووە.]]\nthumb لە زۆربەی کەیسەکان بەکاردێت.\nوێنەکان دەبێت لە ماوەی ١ی تەمموز تاوەکوو ٣١ی ئابی ٢٠٢١ لە وتارەکانی ویکیپیدیا بەکارهاتبن.\n"هیچ سنوورێک لە بەکارهێنانی ژمارەی پەڕگەکان نییە". بەڵام پۆلینی جیاواز دانراون بۆ خەڵاتەکان (لە ژێرەوە بیبینە). سەرباری ئەوانەش ویکیپیدیا پڕ مەکە لە وێنە. تەنیا وێنە بۆ ئەو وتارانە زیاد بکە کە وێنەیان نییە.\nوێنەکە دەبێت لە ژێر مۆڵەتنامەی خۆڕایی بەکاربێت یانیش پاوانی گشتی. ئەو مۆڵەتنامانەی کە ڕێگەپێدراون بریتین لە CC-BY-SA 4.0, CC-BY 4.0, CC0 1.0.\nبەشداربوو دەبێت خۆی تۆمارکردبێت لە هەریەکێک لە پڕۆژەکانی ویکیمیدیا چوونە ژوورەوە یان درووستکردنی هەژماری نوێ دابگرە لە ویکیپیدیا (دەتوانیت هەژمارێک لە هەر زمانێکی ویکیپیدیا درووست بکەیت، بۆ بەکارهێنانی لەناو ویکیپیدیا و سەرجەم پڕۆژەکانی ویکیمیدیا). دەتوانی لیستی زمانەکانی ویکیپیدیا لێرە بدۆزیتەوە کرتە بکە.\nبەشێوەیەکی گشتی وێنەی کوالیتی نزم پەسەند ناکرێت.\nوێنە و ڕوونکردنەوەکەی دەبێت ڕوون و گونجاو بێت بۆ وتارەکە.\nهەموو وێنەکان دەبێت ڕوونکردنەوە/وەسفیان هەبێت\nوێنەکان دەبێت لە وتاری پەیوەندیدار بەکاربێن\nوێنە بۆ ئەو ویکیپیدیایانە زیاد مەکە کە زمانەکەی بەباشی نازانیت. هەر بەکارهێننەرێک وێنە بەبێ ڕوونکردنەوە/وەسفەکەی دابنێت، ئەوا ئەگەری هەیە لە پێشبڕکێیەکە دوورخرێتەوە.\nمەرجە بەشداربوو هاشتاگی #WPWP' لە هەموو بەشدارییەکانیدا بەکاربهێنێت لەگەڵ نووسینی پوختەی دەستکارییەکەی بۆ نموونە "پەرەپێدان بەدانانی بەدانانی وێنەیەک لەناو داڕێژەی زانیاریدان" #WPWP. هاشتاگی (#WPWP) لەناو وتارەکە دامەنێ. سەیری ئەم پەڕەیە بکە Guide on how to use WPWP Campaign Hashtags، بۆ ئەوەی بزانیت کە چۆن هاشتاگ بەکاردێنیت.\nدەتەوێت چۆن بەشداربیت لە کەمپەینی #WPWP؟\nئەم بەشەیان تایبەتە بەو ڕێگایەی کە چۆن دەتەوێت لە پڕۆژەی WPWP بەشداریبکەیت.\nدەمەوێت وێنە بۆ وتارەکان زیاد بکەم دەمەوێت کەمپەینەکە بەڕێوە ببەم دەمەوێت کەمپەینەکە بڵاوبکەمەوە\nکەمپەینی WPWP ساڵانەیە\nدەستپێدەکات لە: ١ی تەممووزی ٢٠٢١؛ ٠٠:٠١ (UTC)\nکۆتایی دێت لە: ٣١ی ئابی ٢٠٢١؛ ٢٣:٥٩ (UTC)\nڕاگەیاندنی ئەنجامەکان: ١ی تشرینی یەکەمی ٢٠٢١\nپۆلینی خەڵاتە نێودەوڵەتییەکان\nخەڵات بۆ براوەکانی سێ لەو بەکارهێنەرانەی کە زۆترین وتاریان بە وێنە پەرەپێداوە:\nخەڵاتی یەکەم ― کارتی دیاری بەبەهای ٢٠٠ دۆلاری ئەمریکی + WPWP دیاری + بڕوانامە\nخەڵاتی یەکەم ― کارتی دیاری بەبەهای ١٥٠ دۆلاری ئەمریکی + WPWP دیاری + بڕوانامە\nخەڵاتی یەکەم ― کارتی دیاری بەبەهای ١٠٠ دۆلاری ئەمریکی + WPWP دیاری + بڕوانامە\nخەڵاتێک بۆ ئەو بەکارهێنەرەی کە زۆرترین وتاری بە پەڕگەی دەنگی پەرەپێداوە\nبە بەهای ١٠٠ دۆلار کارتی دیاری + دیارییەکانی WPWP + بڕوانامە\nخەڵات بۆ براوەکانی سێ لەو بەکارهێنەرانەی کە زۆترین وتاریان بە ڤیدیۆ پەرەپێداوە:\nخەڵاتێک بۆ ئەو بەکارهێنەرە نوێیەی کە زۆرترین وتاری بە وێنە پەرەپێداوە\nخەڵاتەکانی پۆلینی کۆمەڵگای عەرەبی\nخەڵات بۆ براوەکانی سێ لەو بەکارهێنەرانەی کە زۆترین وتاریان بە وێنە پەرەپێداوە لەناو ویکیپیدیای عەرەبی:\nخەڵاتی یەکەم ― بە بەهای ٢٠٠ دۆلار کارتی دیاری\nخەڵاتی دووەم ― بە بەهای ١٥٠ دۆلار کارتی دیاری\nخەڵاتی سێیەم ― بە بەهای ١٠٠ دۆلار کارتی دیاری\nخەڵاتێک بۆ کۆمەڵگای عەرەبی بۆ ئەو بەکارهێنەرەی کە زۆرترین وتاری بە وێنە پەرەپێداوە\nکارتی دیاری بەبەهای ٥٠ دۆلار\nپۆلینی خەڵاتی ویکی ڵەڤ ئەفریقا\nخەڵاتێک بۆ ئەو بەکارهێنەرەی کە زۆرترین وێنە لە ویکی ڵەڤ ئەفریقا بەکاردێنێت. ئەم خەڵاتە بەکارهێنەرانی گشت زمانەکان دەگرێتەوە... بەڵام خەڵاتی یەکەم بۆ ئەو بەشدارییانەیە کە لە دەرەوەی ویکیپیدیای ئینگلیزی و فەڕەنسیدان. بۆ زانیاری زۆرتر بڕوانە: Wiki Loves Africa/WPWP\nخەڵاتی یەکەم - بە بەهای ١٠٠ دۆلار کارتی دیاری\nیەکەم تا سێیەم - دیاری لەلایەن ویکی ڵەڤ ئەفریقا\nبۆ ئەوەی بەشدارییەکانت هەژمار بکرێن:\nهاشتاگی #WLA لە پوختەی دەستکارییەکانت دابنێ (بەهەمان شێوە لەپاڵ هاشتاگی #WPWP)\nپێویستە هەژمارەکەت پێش کانوونی دووەمی ٢٠٢١ درووست کرابێت.\nپێویستە بەلانی کەم ٣٠٠ دەستکاریت پێش ١ی حوزەیرانی ٢٠٢١ ئەنجام دابێت.\nRetrieved from "https://meta.wikimedia.org/w/index.php?title=Wikipedia_Pages_Wanting_Photos_2021/ckb&oldid=21975719"


راگەیاندنی كۆمەڵەی زەحمەتكێشان بۆ مەرگی هاوڕێ نەبی زەندی - کۆمەڵەی زەحمەتکێشانی کوردستان\nراگەیاندنی كۆمەڵەی زەحمەتكێشان بۆ مەرگی هاوڕێ نەبی زەندی\nبە داخێكی زۆرەوە ئاگادار بووین كاك نەبی(دیاكۆ) زەندی بەرەبەیانی ئەمڕۆ 30 دێسامبر بۆ هەمیشە ماڵئاوایی لە ژیان كرد. هاوڕێ نەبی پێشمەرگەی دێرین، تێكۆشەری ناسراو و سیمای خۆشەویستی خەڵكی كوردستان، تا ئەو كاتەی لە ژیاندا بوو وەك پێشمەرگە، وەك هونەرمەندی وێنەكێش، وەك چالاكوانی سیاسی بۆ پارێزگاری لە خەباتی رزگاریخواز و رەوای چەوساوەكانی كوردستان ساتێك وچانی نەدا. ئەو دڵسۆزی هاوڕێیان و هاوسەنگەرانی پێشوو و نوێ، میهرەبان و ڕاستگۆ و كۆڵنەدەر بەرانبەر دوژمنان و چەوساوەكان بوو.\nمەرگی هاوڕێ دیاكۆ زەندی خەسارێكی گەورە بوو لە ریزی پێشكەوتنخوازیی خەڵكی كوردستان و چالاكوانانی دژ بە دیكتاتۆری لە دەرەوەی وڵات. كاك نەبی دوو برای بە ناوەكانی ئەشرەف و سدیقی زەندی بە دەستی جەلادانی كۆماری ئیسلامی ئیعدام كرابوون. خەمی لە دەستدانی ئەو دوو برایەش لەگەڵ دەرد و ئازار و نەخۆشی، میوانی هەمیشەیی ئەو بوون. بەڵام بە هەموو نەخۆشی و دەردەوە، لێوی پڕ بزە و باوەشی موحیبەتی بۆ هەموان ئاواڵە و ورەی بۆ خەبات بە دایم بەرز بوو.\nلە لایەن هەموو ریزەكانی كۆمەڵەی زەحمەتكێشانەوە لە بنەماڵەی بەرێزیان، لە هاوسەنگەرانی، لە خەڵكی شاری سنەی سەربەرز و لە خۆمان، سەرەخۆشی دەكەین. یادی لە ریزی خەباتی رزگاریخوازی كوردستان و لە ناو پێشكەوتنخوازان بەرز و بەڕێزە. هاوڕێ نەبی بە كردار، ورە، هونەر و رەوشت بەرزییەكەی هەمیشە لەگەڵمانە و بیرەوەریەكانی لەبیرناچێت.\n٣٠ دیسامبری ٢٠١٥ یان ٩ بەفرانباری ١٣٩٤\n2015/12/30 /by عەتا\nhttps://www.komala.com/wp-content/uploads/2015/12/diakoo.jpg 451 700 عەتا https://www.komala.com/wp-content/uploads/2014/03/logo.png عەتا2015-12-30 21:39:092015-12-30 21:39:09راگەیاندنی كۆمەڵەی زەحمەتكێشان بۆ مەرگی هاوڕێ نەبی زەندی\nراگەیاندنی كۆمەڵە سەبارەت توندوتیژییەكانی ئەم دواییەی باكوری كوردستان... راگەیاندنی کۆمەڵە سەبارەت بە وتاری چەواشەکارانەی عەبدوڵلای موهتەدی...


قیبلەگاو ئێمە هەورامانا\nقیبلەگاو ئێمە هەورامانا بەڵام مشیۆ\nبە ئاوەزی ژیرانە و ژیرلانە، قەڵەم گێرمێ\nدەسماوە و دەنگوو وشەسیایی زوانوو\nهەورامی بەرمێ ڕاوە.\nطبقه بندی: ادبیات/شعر، فرهنگی و هنری، اجتماعی، ده‌گاو زاوه‌ری/روستای دز‌آور، زوانی هه‌ورامی، تاریخ، نوشتارهای همایون محمدنژاد، هومایون موحەممەدنژاد،\nنوشته شده در تاریخ چهارشنبه 29 مهر 1394 توسط همایون محمدنژاد\nشێعرێوه په‌ی مامۆسا هه‌یاس غه‌ریبی:کاکه مه‌هدی ئه‌بری(هه‌ورام)\nهه‌م ته‌وه‌نیت داوه شیشێ ناسک خه‌یاڵیه‌ته‌ر\nهه‌م سه‌یاوت داش نه تیر په‌ڕ و باڵیه‌ته‌ر\nجه سه‌ره‌ڕاو ڕاویاراو باخه هه‌ناری\nچه بێبه‌زه‌یانه که‌نده‌ت قووڵه چاڵیه‌ته‌ر\nئه‌ر پی پا بنیشۆ ، زام سه‌روو زامی\nمه‌حاڵه‌ن گێروو ، وه‌رگه‌و هه‌واڵیه‌ته‌ر\nحاڵم به‌د حاڵه‌ن ، ژاره‌ن ، تاڵه‌ن\nبه سه‌واقه‌ت ساقی ، وزه‌م نه حاڵیه‌ته‌ر\nطبقه بندی: فرهنگی و هنری، اجتماعی، ادبیات/شعر، مامۆساهه‌یاس غه‌ریبی، مه‌هدی ئه‌بری(هه‌ورام)،\nبرچسب ها:هورامان هه‌ورامان‌هانه‌به‌رچه‌م-کتابخانه هورامان؛یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-هورامان تخت ژاورود-پاوه-نودشه(نۆتشه)زرده-پریان-رێژاو(ریجاب)-کندوله-ته‌وێڵه(طویله)-بیاره-ساور-نودیجه-حلبچه(هه‌له‌بجه)-خۆرماڵ مریوان-سروآباد-کرمانشاه-کردستان-دالانی-ایلام-کامیاران-روانسر-جوانرود-چهارقلعه‌عبدالملکی(زاغمرز-زینوند-حسین‌آباد-امیرآباد هورامی های شمال ایران)-عکس-شبک(شه‌به‌ک)-سنجار- کاکه‌یی-یارسان-ساور-نودیجه-زازا-زازاکی)-قلعه قروه-چورژی-هانه‌به‌رچه‌م-هۆمایون محه‌مه‌دنژاد،وه‌سیه‌ت په‌ی مه‌زهه‌ری،سه‌فه‌ره‌کێ گالیوێری،شێعرێوه په‌ی مامۆسا هه‌یاس غه‌ریبی:کاکه مه‌هدی ئه‌بری(هه‌ورام)،\nدنبالک ها: هورامانات پایگاه خبری تحلیلی شهرستان سروآباد،\nسه‌ره‌وه‌شی په‌ی کوچوو مامۆسا هه‌یاس غه‌ریبی\nپاییز ئاماوه ڕه‌نگ' زه‌ردى په‌ى چه‌م\nچین چین مه‌ڕیزۆ خه‌م وه بانى خه‌م. مه‌وله‌وى\nبه داخیوی فره؛كۆچى بێ وإده‌و شاعیری ناسک خیاڵووهه‌ورامانى؛وه‌شه‌ویس(مامۆساهه‌یاس غه‌ریبى) و ئه‌دای وه‌شه‌ویسیش جه خانه‌واده‌و سه‌رجه‌م شاعیرا،نویسه‌را،هونه‌رمه‌نداو خه‌ڵكووهه‌ورامانى سه‌روه‌شى ماچمێ،پائاواته خه‌مى دمایین بۆ\nئێداره‌وفه‌رهه‌نگ‌وئێرشادئێسلامی شارووسه‌ڵواوای،ئه‌نجومه‌نووڕۆجیارى، مۆئه‌سێسه‌وقه‌ڵه‌مووهه‌ورامانی،ئه‌نجومه‌نوومامۆسابێسارانى\nطبقه بندی: فرهنگی و هنری، اجتماعی، تاریخ، ادبیات/شعر، جفرافیا، مۆئه‌سێسه‌وقه‌ڵه‌مووهه‌ورامانی ، ئەنجومەنوو ڕۆجیاری، ئەنجومەنووبێسارانى(یاهۆر) ، مامۆساهه‌یاس غه‌ریبی،\nبرچسب ها:هورامان هه‌ورامان‌هانه‌به‌رچه‌م-کتابخانه هورامان؛یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-هورامان تخت ژاورود-پاوه-نودشه(نۆتشه)زرده-پریان-رێژاو(ریجاب)-کندوله-ته‌وێڵه(طویله)-بیاره-ساور-نودیجه-حلبچه(هه‌له‌بجه)-خۆرماڵ مریوان-سروآباد-کرمانشاه-کردستان-دالانی-ایلام-کامیاران-روانسر-جوانرود-چهارقلعه‌عبدالملکی(زاغمرز-زینوند-حسین‌آباد-امیرآباد هورامی های شمال ایران)-عکس-شبک(شه‌به‌ک)-سنجار- کاکه‌یی-یارسان-ساور-نودیجه-زازا-زازاکی)-قلعه قروه-چورژی-هانه‌به‌رچه‌م-هۆمایون محه‌مه‌دنژاد،وه‌سیه‌ت په‌ی مه‌زهه‌ری،سه‌فه‌ره‌کێ گالیوێری،سه‌ره‌وه‌شی په‌ی کوچوو مامۆسا هه‌یاس غه‌ریبی،\nپه‌رسه و سه‌ره‌وه‌شی ویرچه‌مه‌و هۆرامانی په‌ی کوچوو مامۆسا هه‌یاس غه‌ریبی\nڕاو گردیما ئه‌وه‌گێڵاین\nبه‌دبه‌ختیی منه‌ن وه یانه‌م هه‌ره‌س\nئازیزێ چون تۆ نمه‌گنۆم وه ده‌س\nیانه وێرانی هه‌ر وه من ئامان\nنمه‌تاوو گرته‌ی که‌سێوی دامان\nمه‌رگێ غه‌ریب و بێواده‌و شاعیروو وه‌ڵاتوو سیاوچه‌مانه‌ی وکۆنه‌هه‌وارانی کاکه هه‌یاس غه‌ریبی په‌ی خه‌ڵکوو شاروو هۆرامان ته‌ختی ده‌ردێوه گران و سه‌خته‌نه و په‌ی زوان و فه‌رهه‌نگوو هۆرامانی خه‌ساریه گه‌وره. به کوچی غه‌ریبش یانه‌و هۆرامانیش به‌رده‌نه دلێ خه‌م و ماته‌می و داخدارێش که‌ردیمێ. ده‌سپه‌نه‌و هه‌راڵه‌که‌رده‌و باخوو شاعیریشه‌نه خه‌زانی زه‌ردی پاییزیش ئه‌رمانا په‌نه‌ما و مه‌یدانوو ئه‌ده‌بیاتی هۆرامینه یاگێوه گه‌ورێش هاڵیه که‌رده. شیعره‌ش ڕۆشنایی دڵا بێ و بانگده‌روو مه‌ینه‌توو هه‌ژارا. سۆزش، هه‌ناسه‌و ئه‌راگێڵاو کۆساڵانوو ئاواتا بێ و ئاهووناڵه‌وده‌رده‌دارا. هه‌رچه‌ند ئێمه وێمان به ساحێب خه‌م مزانمێ به‌ڵام پی بۆنه‌وه ئی مسیبه‌ته‌یه به خانه‌واده‌و ئا مه‌رحوومه‌یه،مه‌ردموو شاروو هۆرامان ته‌ختی،سه‌رجه‌موو خه‌ڵکوو محاڵوو هۆرامانی و باقی ئێنسانه ئازادیواز و فه‌رهه‌نگ دوسه‌کا ته‌سلیه‌ت عه‌رز که‌رمێ. جه یه‌زدانی گه‌وره‌ی په‌ی ئا کوچ که‌رده‌یه به‌هه‌شتی به‌رین و په‌ی داخداره‌کاش و ئه‌وه‌مه‌نه‌کاش سه‌بر و تاقه‌ت موازمێ\nئه‌نداماو ویرچه‌مه‌و هۆرامانی\n21 ترازیێ 1394 کوچی ڕۆجیاری\n13 ئوکتوبر 2015 میلادی\nطبقه بندی: فرهنگی و هنری، اجتماعی، تسلیت ها، داریوش ڕه‌حمانی، ادبیات/شعر، تاریخ، مامۆساهه‌یاس غه‌ریبی،\nبرچسب ها:هورامان هه‌ورامان‌هانه‌به‌رچه‌م-کتابخانه هورامان؛یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-هورامان تخت ژاورود-پاوه-نودشه(نۆتشه)زرده-پریان-رێژاو(ریجاب)-کندوله-ته‌وێڵه(طویله)-بیاره-ساور-نودیجه-حلبچه(هه‌له‌بجه)-خۆرماڵ مریوان-سروآباد-کرمانشاه-کردستان-دالانی-ایلام-کامیاران-روانسر-جوانرود-چهارقلعه‌عبدالملکی(زاغمرز-زینوند-حسین‌آباد-امیرآباد هورامی های شمال ایران)-عکس-شبک(شه‌به‌ک)-سنجار- کاکه‌یی-یارسان-ساور-نودیجه-زازا-زازاکی)-قلعه قروه-چورژی-هانه‌به‌رچه‌م-هۆمایون محه‌مه‌دنژاد،وه‌سیه‌ت په‌ی مه‌زهه‌ری،سه‌فه‌ره‌کێ گالیوێری،په‌رسه و سه‌ره‌وه‌شی ویرچه‌مه‌و هۆرامانی په‌ی کوچوو مامۆسا هه‌یاس غه‌ریبی،


"لەمساڵدا نرخی زێڕ زیاتر له 100 هه‌زار دینار به‌رز بووه‌ته‌وه"\n:: AM:11:48:24/06/2020 \nنرخی زێڕ له بازاڕه‌كانی دنیا له به‌رزبوونه‌وه‌دایه و دوای ئه‌وه‌ی له مانگه‌كانی كانوونی دووه‌م و شوباتی ئه‌مساڵ جێگیر بووبوو، دوو مانگه به خێرایی ڕووی له به‌رزبوونه‌وه كردووه.\nهه‌موو دنیا به‌گشتی ئێسته پشت به‌و زێڕ ده‌به‌ستن\nئه‌مڕۆ چوارشه‌م 24ی حوزه‌یران، سه‌رباز حاجی فه‌رهاد باڵه‌كی سه‌رۆكی ئه‌نجوومه‌نی زێڕنگران و خاوه‌نی زێڕنگری سه‌رباز به "وشه"ی ڕاگه‌یاند، نرخی زێر ڕوژ به ڕوژ له هه‌ڵكشاندایه، به‌رزبوونه‌وه‌كه‌یشی ده‌گه‌ڕێته‌وه بۆ بۆڕسه‌ی جیهانی، واته پێوه‌سته به ئاڵۆزییه‌كانی دنیا، بۆیه خواست له‌سه‌ر زێر زیادی كردووه، به‌هۆی ئه‌وه‌ی خه‌ڵك به‌تایبه‌تی و هه‌موو دنیا به‌گشتی ئێسته پشت به‌و كانزایه ده‌به‌ستن.\nزیاتر گوتی، من پێم وایه نرخی زێڕ له بازاڕه‌كاندا زیاتر به‌رز ده‌بێته‌وه له‌و نرخه‌ی ئێسته‌ی، له ماوه‌ی ته‌نیا یه‌ك مانگی ڕابردوودا زێڕ بۆ هه‌ر مسقاڵێك 20 هه‌زار دینار به‌رز بووه‌ته‌وه، هه‌روه‌ها له ماوه‌ی شه‌ش مانگیشدا بۆ هه‌ر مسقاڵێك زیاتر له 55 هه‌زار دینار به‌رز بووه‌ته‌وه، له ماوه‌ی یه‌ك ساڵیشدا زیاتر له 100 هه‌زار دینار به‌رز بووه‌ته‌وه.\nڕوونی كرده‌وه، ئێسته نرخی زێڕ له هه‌ڵكشاندایه چونكه خواستی له‌سه‌ره خه‌ڵك هه‌مووی به‌گشتی پشت به‌و كانزایه ده‌به‌ستێت، به‌ڵام له هه‌رێمی كوردستان هاووڵاتییان زیاتر زێڕی خۆیان ده‌فرۆشن، به گشتی خواست له‌سه‌ر زێڕ كه‌م بووه‌ته‌وه له هه‌رێم، ته‌نانه‌ت كڕینی زێڕ بۆ پرۆسه‌ی هاوسه‌رگیریش زۆر كه‌م بووه‌ته‌وه له‌به‌ر به‌رزیی نرخی زێڕ چونكه خه‌ڵك ناتوانن بیكڕن.\nئاشكرای كرد، ئه‌مڕۆ نرخی یه‌ك ئۆنس زێڕ له بازاڕه‌كانی كوردستان به هه‌زار و 770 دۆلاری ئه‌مه‌ریكییه.\nبه‌رزبوونه‌وه‌ی نرخی زێڕ به واتای به‌رزبوونه‌وه‌ی به‌های سه‌رجه‌م جۆره‌كانی زێڕه له بازاڕه‌كانی دنیا، له بازاڕه‌كانی كوردستانیش ماوه‌ی دوو مانگه نرخی زێڕ هه‌ڵكشاوه.\nشایانی باسه له سنووری پارێزگاری هه‌ولێر و ده‌وروبه‌ری زیاتر له 572 دوكانی زێڕنگر هه‌ن، به‌گشتی به‌شێك له هاووڵاتییان بۆ دابینكردنی بژێوییان سوود له‌و زێڕه وه‌رده‌گرن كه هه‌ڵیانگرتووه و به باشترین كاڵا بۆ سه‌رده‌می ته‌نگانه هه‌ژمار ده‌كرێت، ئێسته ده‌ستیان به فرۆشتنی كردووه.


پەڕلەمانی پارتی و یەکێتی! – hkkurdistan\nHome6ئەرشیفی بابەتەکان6پەڕلەمانی پارتی و یەکێتی!\nلە ڕۆژی ٢٨ حوزەیران بەناو پەڕلەمانی کوردستان لە کۆبونەوەی بەهاری ژمارە ١٦ی خۆی تیمێکی لە حکومەتی هەرێم بانگێشتی پەڕلەمان کرد تاوەکو لەسەر پرسی موچەو داهاتی کوردستان وەڵامی پرسیاری پەڕلەمانتاران بدەنەوە. هەریەک لە وەزیری دارایی و سامانە سروشتیەکان و وەزیری هەرێم بۆ کاروبار لەگەڵ حکومەتی ناوەند، ئامادەبوون.\nکوبونەوەی پەڕلەمان ماوەی ١٨ کاتژمێڕی خایاند، ٩٦ پەڕلەمانتار پرسیاریان ئاراستەی وەزیرەکان کرد، ئەوەی جیگای سەرنج بوو لەم دانیشتنەدا ئەوە بوو کە ڕوون نەبوو کام پەڕلەمانتار سەر بە حزبەکانی دەسەڵاتەو کام پەڕلەمانتار سەر بە حزبە بەناو ئۆپۆزسیۆنەکانە، چونکە هەموویان کەوتنە ڕەخنەگرتن لە حکومەت بەتایبەتی لە وەزیری دارایی کە سەر بە بزوتنەوەی گۆڕانە.\nبەجیا لەوەی ئێمە وەک کۆمۆنیستەکان چۆن دەڕوانینە پەڕلەمان، بەڵام ئەوەی کە باوە بەگشتی لەناو پەڕلەمانەکانی جیهاندا فراکسیۆنی ئەو پارتانەی (حزبانەی) کە حکومەتیان پێکهێناوە بەرگری لە سیاسەتی حکومەتەکەیان دەکەن. حزبە ئۆپۆزیسیۆنەکانیش بەدوای کەمو کورتیەکانی حکومەتەوە دەبن و دەیانخەنە بەرچاو و ڕەخنە لە سیاسەت وکارەکانی حکومەت دەگرن. بەهۆی بوونی دەزگای چاودێری بەھێز و سەروەری یاساو ڕای گشتی و چاونەپۆشینی حیزب لە کادرەکانی خۆی ، زۆرێک لە وەزیرو کاربەدەستانی حزبە دەسەڵاتدارەکانیان ناچار کردوە کە داوای لێبوردن لە خەڵکی وڵاتەکەی خۆیان بکەن و ھەندێ جاریش دەستیان پێ لەکار کیشاونەتەوە.\nبەڵام لەکوردستاندا بەهۆی بوونی ئەحزابی ملیشیایی شتێک نیە بەناوی دامودەزگا یان بەناوی سەروەری یاساوە. ئەو هەڵبژاردنەشی کە دەیکەن جگە لەگاڵتەجارییەک بەولاوە شتێکی تر نیە. ئەندام پەڕلەمانەکان پێش خەلکی کوردستان باشتر دەزانن ئەوەی کە لەکوردستاندا هەیە پەڕلەمان نیە، بەڵکو دیوەخانێکە یەکێتی و پارتی دروستیان کردوە تاوەکو شەرعیەتێکی نێودەوڵەتی بەخۆیان بدەن. ئەگەر پەڕلەمان گرنگ بوایەو شوێنی یاسادانان و چاودێریکردنی حکومەت بوایە ئەوا بەشی زۆری ئەندامانی پەڕلەمان لە بنەماڵەی بەرزانی و تاڵەبانی دەبوون! یاخود بەرپرسانی حزبەکان لەناو پەڕلەماندا دەبوون. ئەو کۆمەڵە حزبەش کە بەناو ئۆپۆزسیۆنەوە بەشداری هەڵبژاردن دەکەن و لەگەڵیان جارجار حکومەت پیکدەهێنن و لەناو پەڕلەماندا جارجار هاتوهاوار دەکەن و دەبە ئاو قۆنەرەش دەهاوێژن یاخود تەپڵ لێدەدەن، تەنها بۆ ئەوەیە لەدزینی سەروەتو سامانی کوردستان لەلایەن ئەو دووبنەماڵەیەوە ، بەشێکیان بەربکەوێت.\nبەڵام لە دانیشتینی ئەمجارەی ڕۆژی ٢٨ حوزەیراندا ئەندامانی فراکسیۆنی پارتی دیموکراتی کوردستان بەجیا لە دەورانی پێشوو کە هەمیشە وا خۆی نیشان دەدا بەرپرسیارەتی حوکمڕانی دەگرێتە ئەستۆی و ئامادەیە لە پاڵ دەستکەوتەکاندا ئۆباڵی کێشەو قەیرانەکانیش لە ئەستۆ بگرێت، وە گلەیی لەوحزبانە هەبوو کە لەگەڵیاندا بەشداری حکومەتیان کردوە دەیانەوێت لە یەك کاتدا حوکمران و ئۆپۆزیسیۆنیشبن، ئەمجارە ئەوانیش ھێرشیان کردە سەر حکومەت و کۆمەڵێک پرسیاریان ئاراستەی وەزیری دارایی کردو توانیان بە تەواوەتی بەرپرسیارەتی دواکەوتنی موچەو کێشە داراییەکان بخەنە پای وەزیری دارایی کە سەر بەگۆڕانە! دەتوانین بڵێین فراکسیۆنی پارتی لەم دانیشتنەدا لە ئۆپۆزیسیۆن ئۆپۆزیسیۆن تر بوون!\nئەم دانیشتنە نەک نەیتوانی چارەسەری کێشەکان بکات و بڕیارێک لەوبارەیەوە بدات، بەلکو ناکۆکیەکانی قوڵتر کردوە. وەزیری دارایی و وەزیری هەرێم هەردووکیان ناچاربوون بایکۆتی دانیشتنی ئەنجومەنی وەزیران بکەن. بەڵام ئەوەی جێگای سەرنجە وەزیرەکەی گۆڕان بوو کەهیچ ووشەیەکی ڕاستی نەدەدرکاند لەکاتێکدا دەشیزانی پارتی و یەکێتی بەئاشکرا هێڕش دەکەنەی سەری و شکستی حکومەتەکەی مەسرور بەرزانی لە ڕووی داراییەوە دەخەنە ئەستۆی ئەو! چونکە وەزیری دارایی زۆر بە ئاسانی دەیتوانی ڕاستیەکان ئاشکرابکات و ئەوحزبانە تاوانبار بکات کە دەستیان بەسەر داهاتی وڵاتدا گرتوە! بۆیە دەبێت بزوتنەوەی گۆڕان پێش ئەوەی یەکێتی و پارتی بە پاشقولگرتن تاوانبار بکەن، دەبێت سەرزەنشتی وەزیرەکەی خۆیان بکەن کە ڕاستیەکانی نەدرکاندوە.. یاخود نەدرکاندنی ڕاستیەکان ئەو دەنگۆیانە پشتڕاست دەکاتەوە کە ئەمانیش بەهۆی ئەو کۆمپانیایەی کەهەیانە لەگومرگی باشماخ و سەیرانبەگ بەناوی تەعقیمکردنی سەیارەکانەوە پارەیەکی باشیان دەستدەکەویت. بۆیە لەبری ئەوە چاوپۆشی لەو هێرشەی پەڕلەمانتاران دەکەن بۆ سەریان.\nسی ساڵە ئەم حزبە ناسیۆنالیستە کوردیانە بەهاوکاری حزبە ئیسلامیەکان دەسەڵاتدارن. ساڵ لە دوای ساڵ ژیان و گوزەرانی خەڵکی بەرەو خراپتر دەڕوات. بۆیە خەلکی کوردستان دەبێت ئەو ڕاستیە باش بزانن کە لەسایەی دەسەڵاتی ئەم حزبە کوردیانەدا، نەک هیچ جۆرە تروسکاییەك بۆ گۆڕانکاری لە دۆخی سیاسی و ئابوری و کۆمەڵایەتی، لە بەرژەوەندی چینی کرێکار و زەحمەتکێش لە کوردستاندا بەدی ناکرێ و روونادات، بەڵکو لەژێر سایەی دەسەڵاتی ئەم حزبانەدا بە دەسەڵاتدارو ئۆپۆزسیۆنیەوە دۆخی سیاسی و ئابوری کوردستان بە ئاڕاستەی هەلومەرجێکی سەختتر و کارەساتبارتر بۆ کرێکاران و خەڵکی زەحمەتکێشی کوردستان هەنگاودەنێ. ساڵ لە دوای ساڵ جیاوازی چینایەتی لە کوردستاندا فراوانتر دەبێت، ژمارەیەکی زیاتر لە کرێکاران و زەحمەتکێشان راپێچی هەژاری و برسێتی دەبن. سامانی بەرپرسانی حزبە دەسەڵاتدار و هاوئاوازەکانیان و دەستوپێوەندەکانیان زیاترو زیاتر دەبێت. بۆ پاراستنی ئەو سەروەتو سامانەی کەهەیانە هەرچی لەدەستیان بێت لە تاوان دەرهەق بەخەڵکی هەژاری کوردستان ئەنجامی دەدەن، پەڕلەمانیش لەپاڵ دەزگا سەرکوتگەرکانیاندا بەکاردتنن بۆ چەواشەکردنی خەڵک.\nبۆیە کریکاران و هەژارانی کوردستان نابیت بەقەدەر سەرە دەرزیەک باوەڕیان بەوە هەبێت کە لە ڕێگای پەڕلەمانەوە ژیان و گوزەرانیان باشتر دەبێت.لانی کەم تەجروبەی٣٠ سی ساڵەی دەسەڵاتی ئەم حزبە کوردیانە ئەو ڕاستیەیان سەلماندوە کە پەڕلەمان نەیتوانیوە هیج سودێکی بۆ خەڵکی کرێکارو هەژاری کوردستان هەبێت. نابێت باوەڕمان بە بەیتو بالۆرەی چاکسازی و گۆڕینی دەموچاوەکان بێت کە لە لایەن حزبە ئۆپۆزسیۆنەکانەوە پێشنیار دەکرێت. تەنها لە ڕێگای ڕاماڵینی ئەم دەسەڵاتەوە خەڵکی کوردستان دەتوانن خۆشگوزەران بژین. بۆ کۆتاییهێنان بەم دەسەڵاتەش دەبێت خۆمان ڕێکخراو بکەین و شوراو ڕێکخراوەکانی خۆمان لە شوێنی کارو ژیانمان دروست بکەین.


ئوسمان ئۆجه‌لان: توركیا دێ پشته‌ڤانیێ ل ده‌وله‌تا كوردی كه‌ت - وارمیدیا\nئوسمان ئۆجه‌لان: توركیا دێ پشته‌ڤانیێ ل ده‌وله‌تا كوردی كه‌ت\nمێژوویا به‌لاڤكرنێ: 2015/12/12 - 5:58 م\nئۆسمان ئۆجه‌لان، سیاسه‌تمه‌دارێ كورد و برایێ عه‌بدوللا ئۆجه‌لان، رێبه‌رێ زیندانیكریێ په‌كه‌كێ راگه‌هاند؛ د ده‌مێ بهێت دا، گه‌له‌ك تشتێن گرنگ دێ دناڤبه‌را توركیا و هه‌رێمێ دا رووده‌ن و توركیا دێ پشته‌ڤانییا ده‌وله‌تا كوردی ل هه‌رێما كوردستانێ كه‌ت.\nد هه‌ڤپه‌یڤینه‌كێ دا دگه‌ل مالپه‌رێ فه‌رمی یێ پارتی، ئۆسمان ئۆجه‌لانی دیاركرییه، ل رۆژهه‌لاتا ناڤین، هه‌رێما كوردستانێ تاكه دۆستا نزیكا توركیایه و د ده‌مێ بهێت دا، دێ گه‌له‌ك تشتێن گرنگ دناڤبه‌را هه‌ردو ئالیان دا رووده‌ن، دانانا ئالایێ كوردستانێ ژی دده‌مێ سه‌ره‌دانا سه‌رۆكێ هه‌رێمێ دا، وێ یه‌كێ د ده‌رێخیت كو ده‌مێ بهێت دا، توركیا دێ پشته‌ڤانییا ده‌وله‌تا كوردی ل هه‌رێما كوردستانێ كه‌ت.\nگۆت ژی: بارزانی هه‌موو ده‌مان كار بۆ راگرتنا شه‌ڕێ ناڤخوه ل توركیا كرییه و دخوازیت كو پێڤاژۆیا ئاشتیێ ب به‌رگه‌كێ نوو ده‌ستپێبكه‌ت، له‌و پێدڤییه په‌كه‌كه و قه‌ندیل بزانن كو بارزانی نوونه‌رێ كوردانه و هه‌موو ده‌مان ل هه‌موو پارچه‌یان، كار بۆ دۆزا كوردی كرییه.


سودێكیتری باڵای بەرزی ژنان دۆزرایەوە\n20.08.2019 09:07 PM\nلێكۆڵینەوەیەكی ئەمریكی دەری دەخات باڵای بەرزی ژنان بۆ كاتی منداڵ بوون كاریگەری هەیە لەسەر باڵا و تەندروستی و كاتی لەدایك بونی منداڵ.\nلێكۆلینەوەیەكی ئەمریكی لەبارەی باڵای ژنانی دووگیان، نزیكی 3485 ژنی دووگیان بەشداریان كردووە، لە ئەنجامدا دەركەوتووە كە باڵای دایكەكە كاریگەری هەیە بۆ تەندروستی منداڵەكەی، ژنانی باڵا كورت له كاتی دووگیانیدا ئەگەری ئەوەیان هەیە پێش كاتی خۆی منداڵەكەیان لەدایكببێت.\nئەو تیمە پزیشكیەی لێكۆڵینەوەكەی ئەنجامداوە دەڵێت: باڵای كورت بۆ ژنان زیانی هەیە بۆ ئەو كۆرپەیەی لەناو سكیدا گەشە دەكات، چونكە بەپێی پێویست گەشە ناكات، لەهەمانكاتدا كێشی كۆرپەكەی كەمە لەكاتی لەدایكبووندا.\nئاماژە بەوەش دەدەن بەهۆی كەمی كێشەوە ئەو منداڵە لەگەل گەیشتن به تەمەنی سەرو 18 ساڵ، توشی چەندین كێشەی جۆراوجۆر دەبێت لەڕووی تەندروستییەوە.\n677 جار بینراوە\nفەرمانی دەستگیر كردن بۆ باوكی پەرلەمانتارێك دەرچوو\nبەرهەم ساڵح گەیشتە شاری هەولێر\nوەزارەتی تەندروستی سەبارەت بە وەرگرتنی مۆڵەت بڕیارێكی نوێی دەركرد\nسێ تۆمەتبار لەسەیدسادق دەستگیركران\nكۆبونه‌وەی په‌رله‌مانی کوردستان ده‌ستیپێكرد\nئاسایشی سلێمانی: ده‌ست به‌سه‌ر یه‌ك كۆنتێنه‌ر هێلكه‌دا گیرا\nنرخی دراوەكان لەمڕۆدا بەم شێوەیەی خوارەوەیە\nئێڤار ئیبراهیم ئه‌و پێنج ساڵه‌ی پەرلەمانتار بووە 18 ملیۆن دیناری داوە بەكراس


جام کوردی:پاش شکستی هەوڵەکانی هەر یەک لە محەممەد تۆفیق عەلاوی و عەدنان زورفی، دواجار لە پرۆسەیەکی دەستووریدا بەرهەم ساڵح سەرۆک کۆماری عێراق کاندیدی فراکسیۆنی زۆرینەی پەرلەمانی وەک کاندیدی نوێی سەرۆکی وەزیرانی ئەم وڵاتە دەستنیشان کرد.هەینی ڕابردوو کەتائیبی حیزبووڵای عێراق لە بەیاننامەیەکدا بە توندی ڕەخنەی لە ڕێکەوتنی لایەنە سیاسییەکان بۆ کاندیدکردنی مستەفا کازمی گرت و بە چەشنێک ملکەچی لە بەرامبەر دوژمنان ناوی بردووە.لە کاتێکدا کە لە ڕوانگەی حیزبووڵاوە کازمی کەسێکی گوماناوی و مەرجەکانی وەرگرتنی پۆ...\nپێویستی بەرەنگاربوونەوەی هاوبەشی جیهانی کرۆنا و لابردنی گەمارۆ زاڵمانەکانی ئەمریکا\nجام کوردی:لە گەڵ دەركەوتنی ڤایرۆسی کرۆنا لە چین لە كۆتایی مانگی ئەیلولی 2019 ی زاینی، ئەم وڵاتە رێكارگەلێكی بێ پێشینەی بۆ كۆنتڕۆڵ كردنی ئەو ڤایرۆسە گرتەبەر. لەسەرەتادا زۆرێك لە خەڵكی باوەڕیان وابوو كە ئەم ڤایرۆسە وەك سارس و ئیبولا لە ناوچەكانی دیكەی جیهان بڵاو نابێتەوە، بەڵام ڕەفتاری ڤایرۆسی کرۆنا لە ماوەی سێ مانگی ڕابردودا ئەوەی پیشان دا كە ئەم ڤایرۆسە بە پێچەوانەی ڤایرۆسەكانی پێش خۆی، سەرەڕای نەناسراوییەكەی، هێزێكی زیاتری بۆ بڵاوبوونەوە هەیە. هەرچەندە ئەم ڤایرۆسە ڕەنگە نەتوانێت زۆرینەی دانیشتو...\nئەمریکا و تاڵیبان و ڕێکەوتنێک کە ئاسۆیەک بۆ جێبەجێکردنی بەدی ناکرێت\nجام کوردی:پاش چەندین مانگ هەوراز و نشێوی دانوستانەکانی نێوان ئەمریکا و گرووپی تاڵیبان، ڕێکەوتنی نێوان هەر دوو لا لە دەوحەی قەتەر واژۆی لە سەر کرا.ئەم ڕێکەوتنە لە کاتێکدا واژۆی لە سەر کرا کە لایەنی ئەمریکی بە ئاشکرا تاڵیبانی وەک دەسەڵات قبووڵ نەکردووە، ئەوەی کە گرووپی تاڵیبان سەرەڕای زاڵبوونی بەردەوامی بە سەر بەشێکی زۆری خاکی ئەفغانستان چۆن ئەم ڕێکەوتنەی واژۆ کردووە و لە ڕاستیدا کام ئامانجی شوێنگری کردووە، لە داهاتوودا بۆمان ڕوون دەبێتەوە. ئەوەی کە لە کۆبوونەوەیەکی وەهادا کە ئەمریکا بە دەسکەوتێک ...\nئەردۆغان و تەنیایی لە شەڕی سوریا\nجام کوردی:لە ماوەی یەک مانگی ڕابردوودا 21 کەس لە هێزەکانی سوپای تورکیا لە سوریا کوژران. لە ڕۆژانی ڕابردووش 33 سەربازی دیکە بە هەمان شێوە کوژران. ئەمەش پیشاندەری گێژاوێکە کە تورکیا و ئەردۆغانی لە شەڕی سەپێندراوی سەر گەل و حکومەتی سوریا تێدا نوقم بووە.ئەم ئامارانەش لە کاتێکدا کە ئەردۆغان پڕوپاگەندەی گۆڕانکاری لە ڕەوتی ڕووداوەکانی سوریا لە بەرژەوەندی وڵاتەکەی دەکات، پیشاندەری ئاڵۆزبوونە بۆ تورکیا و ئەو گێژاو و تەنگەژەیەی کە تێی کەوتووە. ئەردۆغان خۆڕاگری و بەرخۆدانی هێزەکانی سوریای بە ئەنجامی پاڵپشت...\nچین و ئێران بۆ ڕێگری لە بڵاوبوونەوەی کرۆنا هاوکاری دەکەن\nجام کوردی:چین لە نزیکەوە چاودێری دۆخی بڵابوونەوەی ڤایرۆسی کرۆنا لە ئێران دەکات. وتەبێژی وەزارەتی دەرەوەی چین لە پەیامێکدا هاوخەمی خۆیی بە بۆنەی گیان لە دەستدانی ژمارەیەک لە ئێرانییەکان ڕاگەیاندووە. وەک باڵیۆزی چین منیش پرسە و هاوخەمی خۆم بە گەل و حکومەتی کۆماری ئیسلامی ئێران ڕادەگەێنم.چین و ئێران لە بەرەنگاربوونەوەی ڤایرۆسی کرۆنا بە هەموو هێزێکەوە پێکەوە هاوکاری دەکەن. لە کاتی بڵاوبوونەوەی ئەم ڤایرۆسە لە چین، گەل و حکومەتی ئێران پاڵپشتی و هاوکاری زۆری ئێمەیان کرد. ئێمە ئەم دۆستایەتییە لە بیر ناک...\nجام کوردی:له ناوچه‌یه‌کدا که ژماره‌یه‌ک له وڵاتانی تا ئێستاش له گه‌ڵ وشه‌ی هه‌ڵبژاردن و سندۆقه‌کانی ده‌نگدان بێگانه‌ن، ئێران له پاش سه‌رکه‌وتنی شۆڕشی ئیسلامی به‌رده‌وام له به‌ڕێوه‌چوونی هه‌ڵبژاردنه‌کاندا سه‌رکه‌وتوو بووه و له‌م ڕووه‌شه‌وه ده‌توانین به پێشه‌نگی وڵاتانی ناوچه‌که‌ی ناو ببه‌ین.هه‌ڵبژاردنه‌کانی خولی یانزه‌یه‌می په‌رله‌مانی ئێران سبه‌ی هه‌ینی به‌ڕێوه ده‌چێت. له‌م هه‌ڵبژاردنانه‌دا خه‌ڵک نوێنه‌ره‌کانی خۆیان بۆ چوار ساڵی داهاتوو هه‌ڵده‌بژێرن.هه‌ڵبژاردنه‌کان به پیشانده‌ری ئیراد...\nجام کوردی:ئه‌وه‌ی که له ماوه‌ی چوار ده‌یه‌ی ڕابردوو شۆڕشی ئیسلامی ئێران ڕووبه‌ڕووی بووه‌ته‌وه و به‌رده‌وامیش ده‌بێت له چه‌ند دێڕ و لاپه‌ڕه‌یه‌کدا باس ناکرێت، ئه‌م شۆڕشه ئاست و ڕه‌هه‌ندی جیاجیای هه‌یه که ناسین و شرۆڤه‌ی پێویستی به لێکدانه‌وه‌ی زۆر هه‌یه.ڕه‌نگه هه‌ندێک ڕووداو له ئاستی ئاسۆ و ئامانجه‌کانی کۆماری ئیسلامی ئێران نه‌بووه، به‌ڵام ده‌بێت جه‌خت بکه‌ینه‌وه که له یه‌که‌م ڕۆژی پاش سه‌رکه‌وتنی شۆڕشی ئیسلامی ئێران هه‌وڵێکی زۆر له لایه‌ن دوژمنانه‌وه بۆ پێچه‌وانه پیشاندانی ڕاست...\nجام کوردی:ئێستا دوای لەدەستدانی حاجی قاسم سولەیمانی پرسیارە سەرەکییەکە ئەمەیە: وجودی کۆماری ئیسلامی ئێران لە وڵاتانی عێراق و سوریا و لوبنان چی لێدێت؟پێموایە لە دەستدانی حاجی قاسم سولەیمانی زیانێکی گەورە بوو لە کۆماری ئیسلامی ئێران و سوپای پاسداران کەوت. ئەو کەسێکی کارامە و ئازا و دڵسۆزبوو بۆ وڵاتەکەی خۆی، جێبەجێکاری ئەو بەرنامەیە بوو کە لەلایەن بڕیاربەدەستدانی ئێرانەوە دادەڕێژرا.دوورکەوتنەوەی ئەو لەسەر گۆڕەپانەکە، بۆ ماوەیەک جێدەستی دیار دەبێ. بەڵام ھەمان سیاسەت و شێوازی کارکردنی ئەو لە ناوچەکەد...\nجام کوردی:په‌یوه‌ندییه‌کانی نێوان ئێران و عه‌ره‌ب به درێژایی مێژوو کۆمه‌ڵه کێشه و گرفتێکی تێپه‌ڕ کردووه که سه‌پێندراوی دۆخ و هه‌لومه‌رجی ژئۆپۆلتیک بووه. ئه‌م په‌یوه‌ندییانه - به پێی پێویستی هه‌ر قۆناغ و گۆڕانکاری سیسته‌مه سیاسییه‌کان – هه‌ڵکشان و داکشانی زۆری تێدا بینراوه به‌ڵام به گشتی، ئه‌م په‌یوه‌ندییانه تایبه‌تمه‌ندییه‌کی زۆر گرنگی هه‌بووه و ئه‌ویش به‌رده‌وامبوونیه.په‌یوه‌ندییه‌کانی عه‌ره‌ب له گه‌ڵ دراوسێ عه‌جه‌مه‌کان هیچ کات باش نه‌بووه به‌ڵکوو گۆڕانکاری زۆری تێدا هه‌بووه، ...\nدروستكراوە لە بەروارى دوو شەممە, 03 شوبات 2020\nجام کوردی:پاش سێ ساڵ به‌ڵێنی دوناڵد تره‌مپ سه‌رۆک کۆماری ئه‌مریکا، ڕۆژی سێ شه‌ممه گرێبه‌ستی سه‌ده وه‌ک پیلانگێرییه‌ک له دژی گه‌لی فه‌ڵه‌ستین و جیهانی ئیسلام به گشتی، ڕوونوێنی کرا.ئه‌گه‌رچی پێشتر تره‌مپ به گواستنه‌وه‌ی باڵیۆزخانه‌ی ئه‌مریکا له ته‌ل ئه‌بیب بۆ قودس جه‌ختی له‌وه کردبووه که قودس پایته‌ختی ڕژێمی زایۆنیستییه، به‌ڵام به ڕوونوێنی له گرێبه‌ستی سه‌ده به فه‌رمی ڕایگه‌یاند که له ڕوانگه‌ی ئه‌و و حکومه‌تی ئه‌مریکاوه قودس ته‌نیا وه‌ک پایته‌ختی ئه‌و ڕژێمه ده‌بێت.جه‌ختکردنه‌وه‌ی...\nپەڕەى 2 لەکۆى 38 پەڕەدا